KK UNSU: Ekipni prvaci i viceprvaci RS u tri kategorije\nKK UNSU: Ekipni prvaci i viceprvaci RS u tri kategorije\nU nedjelju u Doboju, održano je pojedinačno i ekipno prvenstvo Republike Srpske za Djecu do 13 godina. Organizator prvenstva bio je karate savez Republike Srpske, a tehnički organizator kk."Sloga-Hemofarm" iz Doboja.\nUčešće je uzelo 40 klubova sa 515 takmičara u 620 takmičarskih kategorija, a boje KK UNSU predstavljalo je 12 takmičara u katama i borbama pojedinačno i ekipno, u ukupno 26 kategorija.\nTakmičari i takmičarke bijeljinskog kluba osvojili su ukupno 21 medalju, od čega 9 zlatnih, 3srebrne i 9 bronzanih medalja.\nU Generalnom plasmanu prema broju zlatnih medalja kao klub zauzeli su visoko četvrto mjesto, a sedmo na osnovu ukupnog broja bodova čime su svi u klubu više nego zadovoljni i ponosni.\n"Moramo istaći naše ekipne nastupe na koje smo posebno ponosni, a to su ženska pionirska ekipa u sastavu; Gavrilović Marija, Vujić Mia Milica i Trifković Marija koje su posle fantastičnih pobjeda nad ekipama Energije iz Banja Luke i Sloge iz Doboja postale ekipne prvakinje Srpske u borbama. Pored ovoga rezultata one su i pojedinačne prvakinje Srpske u svojim kategorijama tako da možemo reći da su bile najveći utisak sa ovog Prvenstva" navodi se u saopštenju KK UNSU.\nNi muška pionirska ekipa u borbama u sastavu; Tripunović Vukašin, Knežević Ivan i Knežević Nikola ništa manje nisu bili uspješni jer su posle pobjeda nad ekipama Nitena iz Gradiške i Energije iz Banja Luke, te poraza u finalnom meču od ekipe Vrbasa iz Banja Luke novi ekipni viceprvaci Srpske.\nZa još jednu ekipni titulu prvaka Srpske ali u katama izborila se ekipa u sastavu; Vasiljević Nikola, Lukić Nikola i Stevanović Sergej. Oni su u polufinalu bili uspješniji od ekipe Nitena iz Gradiške a u finalnom od ekipe Sinđelića iz Banja Luke.\n"Ovim rezultatima i plasmanima potvrdili smo prošlogodišnje rezultate i kontinuitet i još jednom pokazali da se u našem klubu sa mlađim kategorijama radi predano i sistematski sa jasnim ciljevima za budućnost našeg kluba" kažu u KK UNSU i dodaju "Biti među četiri najuspješniji kluba prema osvojenim zlatnim medaljama i sedmi prema bodovima dokaz su svega toga, ali činjenica da uz rezultate naših starijih kategorija spadamo u red trenutno najuspješnijih klubova Republike Srpske".\nPredstojeće Državno prvenstvo za ove kategorije bit će od najveće važnosti jer će se na istom takmičari kluba UNSU boriti za plasman na Balkansko prvenstvo!\n"U ime UO kluba, svim našim učesnicima i osvajačima medalja upućujemo čestitke, a roditeljima se zahvaljujemo na pomoći u realizaciji nastupa", stoji u saopštenju KK UNSU.\n/NTV Arena/foto: Arena/\nNovi detalji trostrukog ubistva u Novom Sadu 209


Mreži za izgradnju poverenja\nPokrenuto od strane\nNova društvena inicijativa\nMoto: Inspirišimo dinamične zajednice. Nova društvena inicijativa (NSI) je nezavisno udruženje iz Severne Mitrovice zasnovano na ideji da inspiriše dinamične zajednice na Kosovu. Naša misija je da pomognemo institucijama u iskorišćavanju snage zajednica i donošenju odluka zasnovanih na dokazima, kako bi se suočile sa velikim društvenim izazovima. Svojim radom težimo da: - osnažimo javne institucije na Kosovu da usvoje principe dobrog upravljanja i povećaju učešće građana u donošenju odluka; - doprinesemo procesima demokratizacije i konstruktivnim međuetničkim odnosima kroz podsticanje i promovisanje pozitivne komunikacije i saradnje među zajednicama; - omogućimo zajednički diskurs i zajedničku viziju o glavnim društvenim izazovima; - osiguramo prosperitetniji politički, socijalni, pravni, ekonomski i ekološki razvoj u regionu Naša vizija je prosperitetno društvo zasnovano na zajedničkim vrednostima i jakim institucijama koje poštuju prava svih građana.\nSavet bezbednosti je svojom Rezolucijom 1244 (1999) ustanovio mandat Misije privremene uprave Ujedinjenih Nacija na Kosovu (UNMIK). Mandat Misije je da pomogne da se uspostave uslovi za miran i normalan život svih stanovnika Kosova i da se unapredi regionalna stabilnost na Zapadnom Balkanu.\nLatinoamerička nevladina organizacija koja razvija inovativne tehnologije i metodologije za unapređenje demokratija. Sa preko 10 godina iskustva, radimo na razvoju projekata koji osnažuju građane i preokreću dinamiku moći.\nSanja Sovrlić je rođena 30. novembra 1983. godine. Osnovnu i srednju školu je završila u Leposaviću a studije na Univerzitetu Priština sa privremenim sedištem u Kosovskoj Mitrovici gde je diplomirala na katedri za Sociologiju. Trenutno je urednica online platforme Crno beli svet (www.crnobelisvet.com). Novinarstvom se bavi od 2011. godine radeći na izradi različih tipova medijskih sadržaja (kratki TV prilozi, članci, kolumne reportaže, dokumentarne i emisije debatnog tipa, informativni program vesti itd). Karijeru u novinarstu je započela u RTV Mir iz Leposavića gde je obavljala poslove novinara, prezentera a kasnije i urednika informativnog i dokumentarnog programa. Tokom novinarske karijere je sarađivala sa brojnim medijima objavljujući priče sa fokusom na teme koje se odnose na Kosovo. Objavljivala je na Pristina Insight, Balkan Insight, Kosovo 2.0, Danas, Vreme, Autonomija Vojvodina, New perspektiva. Profesionalno usavršavanje je nastavila kroz različite neformalne edukacije i učešće na profesionalnim seminarima i konferencijama u regionu Balkana i u inostranstvu: BIRN-ova letnja škola istraživačkog novinarstva gde je zajedno sa kolegama iz Beograda i Prištine osvojila prvu nagradu za predlog istraživačke priče, Civilno društvo u procesu EU integracija – trening za izvršne menadžere organizovan od strane KSCF, Edward R. Murrow program za novinare u Sjedinjenim američkim državama, Regionalna škola za analitičare i istraživačke novinare u Hrvatskoj isl. Autorka je i nekoliko dokumentarnih emisija među kojima i film Big bend o multietničkom orkestru koji je postojao na Kosovu pre rata.\nHiljmnijeta Apuk je dobitnica prestižne nagrade Ujedninjenih nacija za prepoznata dostignuća u polju ljudskih prava za 2013. godinu. Nagrada se dodeljuje svakih pet godina od 1968. godine. Među prethodnim dobitnicima su i Amnesti Internešenel, Džimi Karter, Martin Luter King, Nelson Mandela, Elenor Ruzvelt, Benazir Buto … Nagrada je prilika ne samo za javno priznanje dostignuća samih dobitnika, već i za slanje jasne poruke borcima za ljudska prava širom sveta da je međunarodna zajednica zahvalna i podržava njihove neumorne napore ka promovisanju ljudskih prava za sve. Gospođa Apuk je aktivistkinja za ljudska prava osoba sa invaliditetom više od 30 godina, kako na domaćem tako i na međunarodnom planu. Ona je osnivačka direktorica organizacije Mali ljudi Kosova i deluje kao nacionalni koordinator kampanje za podizanje svesti o mogućnostima zapošljavanja osoba sa invaliditetom. Gospođa Apuk je, takođe, umetnica koja radi na promovisanju autentične kulture osoba sa invaliditetom kroz svoja umetnička dela. Gospođa Apuk je bila članica “Ad hoc Komiteta” Generalne skupštine UN-a na izradi teksta Konvencije o pravima osoba sa invaliditetom. Gospođa Hiljmnijeta Apuk je zavrsila istovremeno dva fakulteta na master studijama i stekla dva zvanja - magistar ekonomije i magistar prava.\nSanja Vuković, rođena Popović, profesor razredne nastave i lektorka za srpski jezik. Rodom iz Prištine, od 2010. godine, kao povratnica na Kosovo, živi i radi u opštini Klokot. Od 2010. godine aktivna u različitim organizacijama civilnog društva, pre svega na pitanjima koje se tiču ljudskih, nevećinskih prava na Kosovu i pitanjima prava na upotrebu jezika. Od 2014. do 2018. godine angažovana kao lektorka za srpski jezik u Kancelariji poverenika za jezike u Vladi Kosov, a u periodu 2016 - 2018. godine predsedavajuća Radne grupe za pitanja jezika u Savetodavnom veću za zajednice pri Kancelariji predsednika Kosova. Od 2017. godine angažovana u NVO „Mreža za građanski aktivizam“, na pitanjima koja se tiču prava na upotrebu jezika, a od 2018. godine profesorica razredne nastave u sistemu obrazovanja na srpskom jeziku.\nNVO Mali ljudi Kosova je multietnička neprofitna organizacija i mreža nacionalnih i međunarodnih organizacija ili udruženja osoba sa invaliditetom, kao i pripadnika manjinskih zajednica, osnovana radi promovisanja primene Zakona o zabrani diskriminacije i nove Konvencije o pravima osoba sa invaliditetom, kao i u cilju zaštite ljudskih prava i razvoja. Mali ljudi Kosova je organizacija akreditovana za učešće u radu “Ad hoc Komiteta” Generalne Skupštine UN-a na izradi teksta Konvencije o pravima osoba sa invaliditetom. Organizacija je osnovana 2002. godine i ima za cilj da promoviše prava i dostojanstvo svakog ljudskog bića. Ona promoviše potpuno uživanje svih ljudskih prava i osnovnih sloboda, dostojanstvo ljudi i njihovo učešće kao ravnopravnih članova u društvu. Ona promoviše pozitivne stavove prema manjinama i osobama sa invaliditetom i nastoji da ih zaštiti od diskriminacije, nasilja i zlostavljanja, promoviše pravo na život, slobodu izražavanja i mišljenja, kao i pristup informacijama, i ima za cilj da javnost bude osetljivija prema manjinama i osobama sa invaliditetom u kosovskom društvu. Jedan od ciljeva organizacije je razvoj autentične kulture osoba sa invaliditetom sa ciljem na ljudska prava i podsticanje mladih talenata među osobama sa invaliditetom.\nInstitut Demokratija za razvoj (D4D) osnovan je u aprilu 2010. godine od strane grupe analitičara koji su sve više postajali zabrinuti da je vežba izgradnje države zanemarila demokratiju. D4D nastoji da doprinese kosovskoj državnoj konsolidaciji kroz set institucionalnih programa koji promovišu demokratiju kao ultimativni princip i praksu. Vizija D4D-a je da promoviše aktivno i obrazovano građanstvo koje u potpunosti učestvuje u javnom prostoru i koristi javnu arenu za zastupanje i donošenje odluka kako bi promišljalo i izgradilo konsenzus o pametnoj, efikasnoj i održivoj dodeli resursa, kao i pravičnom, ravnopravnom razvoju. Da bi se postigao napredak, D4D, kao prvo, nudi svoje rezultate istraživanja zainteresovanim akterima, nakon čega sledi dokument sa preporukama, širi nacionalni dijalog, te zastupanje kod vlasti i pritisak putem medija. Glavni programski stubovi D4D su: 1)Politička analiza i istraživanje 2) Izbori i političke stranke 3) Upravljanje i javni interes 4) Dijalog i regionalna saradnja\nRadio Televizija”MIR” je osnovana 25. 11. 2000. godine. Delatnost emitovanja radio i televizijskog programa obavlja kao Privatno preduzeće u neograničenoj odgovornosti. Proizvodnju TV programa obavlja u svom poslovnom prostoru u užem centru Leposavića a emitovanje predajnicima sa pet predajnih mesta (Desetak, Kom, Kopaonik, Zvečan i Sušica kod Gračanice). Svoj radio program emituje sa predajnika Desetak. Za svoj rad poseduje dozvole za rad i raspolaganje frekvencijama odobrene na početku od OSCE-a i KFOR-a a potvrđene od strane Privremenog komesarijata za medije na koji su nadležnosti prenete. Svojim signalom TV “MIR” ima pravo da pokrije Severno Kosovo (opštine Leposavić, Zvečan, Zubin Potok i Kosovska Mitrovica), Centralno Kosovo (Gračanica, Čaglavica, Laplje selo, Obilić, Lipljan i Vučitrn) i Metohiju (pravac Istok, Peć i Klina), a Radio programom Severno Kosovo. U cilju zaokruživanja investicionog programa i usklađivanja sa Sertifikatima RTV “MIR” planira postavljanje predajnika na tački Kurilovo (Mokra Gora) za pokrivanje Metohije. RTV Mir emituje svoj program i u nekim opštinama u Južnoj Srbiji, kao: Trstenik, Vrnjačka Banja, Ribarska Banja, Raška i neka naselja oko Kruševca.. RTV “MIR” Leposavić svoj TV i svoj radio program emituje 24 sata dnevno. Osnovna programska koncepcija je usmerena prema sportu, kulturi i omladini oivičena informativnim programom sopstvene produkcije i reemitovanjem radija “Slobodna Evropa” i “Glas Amerike”. Uređivačka politika je zasnovana na slobodi medija i poštovanju moralnih i etičkih normi u skladu sa međunarodnim kodeksima. RTV “MIR” je apsolutno nezavisna i finansijski samostalna medijska kuća koja se zalaže protiv govora mržnje a za toleranciju i razvoj demokratskih tekovina savremenog društva kao preduslova potpune stabilizacije prilika na Kosovu. RTV Mir zajedno sa TV Herc iz Štrpca, TV Puls iz Šilova, TV Most iz Zvečana i produkcijom New Press u Čaglavici čini nezavisnu TV Mrežu. Saradnja ovih srpskih medija na Kosovu se zasniva na razmeni programskih sadržaja a zajednički projekti su nam emisije kolažnog tipa: Agrar o poljoprivredi i selu i emisja KosNet Info – Kako i zašto na Kosovu. Najgledanija emisija čiji je autor TV Mir a koju emituju TV stanice, članice Nezavisne TV Mreže je dokumentarni serijal Koreni koji se bavi životom ljudi u najizolovanijim sredinama na Kosovu.\nVerka Jovanović ima široko iskustvo u radu u međunarodnim okvirima u oblastima ljudskih prava, izgradnje mira i transformacije konflikata. Pored drugih pozicija, radila je kao istraživač i koordinator istraživanja Demostat centra u okviru projekta „Jačanje zaštite nacionalnih manjina u Srbiji“ u okviru Zajedničkog programa Evropske unije i Saveta Evrope „Horizontal Facility“ (2018-2019), rukovodila je implementacijom multietničkih projekata Foruma za etničke odnose za obrazovanje i izgradnju kapaciteta mladih u centralnoj i južnoj Srbiji (2017-2018) i koordinisala zagovaračke aktivnosti u okviru projekta Nacionalnog demokratskog instituta na severu Kosova (2013-2015). Od 2013. do 2017. godine radila je u okviru timova Izborne posmatračke misije Evropske unije tokom svakog izbornog ciklusa na Kosovu. Koautor je nekoliko publikacija, uključujući i izveštaj o obrazovanju u procesu normalizacije odnosa između Beograda i Prištine, koji su objavili InTER i Nacionalni konvent o EU u aprilu 2019. godine, kao i šest uzastopnih izveštaja o monitoringu unutrašnjeg dijaloga o Kosovu, objavljenim od strane Foruma za etničke odnose 2017./18.Verka je aktivna u nekoliko lokalnih / regionalnih organizacija civilnog društva, u okviru kojih piše analize, izveštaje i članke o lokalnim temama, ali i obavlja prevod i lekturu. Masterirala je međunarodni mir i rešavanje konflikata sa koncentracijom na ljudska prava, na Američkom univerzitetu u Vašingtonu (2015.-2017.), a diplomirala na osnovnim studijama za engleski jezik i književnost, Univerziteta u Prištini sa sedištem u Severnoj Mitrovici (2010-2014).\nDonika Marku je stekla diplomu osnovnih studija međunarodnih odnosa na Američkom koledžu u Solunu u Grčkoj i Otvorenom univerzitetu u Velikoj Britaniji, za koju je dobila finansijsku pomoć i stipendiju zasnovanu na zaslugama. Tokom studija u Grčkoj bila je potpredsednica Udruženja studentske vlade za akademska pitanja i pripravnica u Centru za javnu i humanitarnu službu Majkl i Kiti Dukakis. Donika je postala deo KCSS programa za stažiranje u 2015. godini, gde je radila na dokumentu „Bezbednost zaposlenja u organizacijama civilnog društva na Kosovu: Implementacija zakonodavstva o radu“. Angažovana je i u drugim nevladinim organizacijama, kao što su TOKA i Ecopana. U septembru 2017. godine, Donika se pridružila KCSS-ovom timu kao asistent istraživač / saradnik na projektu. Njena istraživačka interesovanja uključuju percepcije javnosti, javnu bezbednost, organizovani kriminal, dijalog između Kosova i Srbije, integritet u sektoru bezbednosti, kosovsku spoljnu politiku i mirovne misije.\nMilica Radovanović, novinarka KoSSev portala iz Kosovske Mitrovice. U fokusu njenog interesovanja čavrljanje sa institucijama i traženje smisla u besmislu.\nCrno beli svet je nevladina organizacija koja je osnovana 2017. godine sa ciljem promocije i razvoja nezavisnog i istraživačkog novinarstva na srpskom jeziku na Kosovu. Članovi organizacije su novinari i istraživači sa dugogodišnjim iskustvom rada u medijima i nevladinom sektoru. Pojedinačno članovi organizacije imaju iskustva u pisanju članaka, izradi dokumentarnih filmova, istraživanjima, radu na edukaciji u oblasti medija, monitoringu medija i sličnim aktivnostima koje se odnose na razvoj nezavisnog novinarstva.\nLazar Rakić je programski direktor Centra za alternativno rešsavanje sporova.\nKako mogu da doprinesem?\nKako bi nam se pridruzili kao korisnik, molimo vas da iskoristite opciju "Registruj se da bi postao/la clan/ica". Dodatne infomacije cete dobiti uskoro.\nIzaberi opciju za doprinos Registrujte se da biste postali član Ispričaj nam svoju priču Preduzmi akciju Prijavi grešku\nPristup uslugama i dobro upravljanje Pristup pravosuđu Izgradnja međuverskog poverenja Ekonomsko osnaživanje i životna sredina Mediji i komunikacija Obrazovanje\nVlada Lokalna samouprava NVO Mediji Međunarodne organizacije Pol Obrazovanje Religija Pravda Mladi Jezik Transparentnost Kultura Ekonomija Životna sredina


Izraelska vojska napala Gazu kao odgovor na zapaljive naprave bačene preko granice (VIDEO)\nBeta 16. juna 2021. 10:05\nBio je to prvi sukob ekstremističkih organizacija u Gazi i izraelske vojske od prošlomesečnog rata koji je trajao 11 dana.\nSnimci objavljeni u palestinskim medijima pokazuju kako su eksplozije osvetlile nebo na severu i na jugu pojasa Gaze prošle noć i da su napadnuti ciljevi vojnog krila Hamasa Brigada al Kasam.\nU napadima nije bilo povredjenih, javio je palestinski medijski centar povezan sa Hamasom.\nIzraelska vojska je kasnije saopštila da su gadjane mete koje Hamas koristi za aktivnosti u Kan Junisu i Gaza Sitiju.\nNavedeno je i da su udari odgovor na zapaljive naprave bačene preko granice, te da je izraelska vojska spremna na sve „uključujući obnovu neprijateljstava zbog nastavka terorističkih aktivnosti iz pojasa Gaze“.\nPrethodila im je napetost u Jerusalimu tokom jučerašnjeg marša hiljada ultranacionalista povodom godišnjice osvajanja istočnog dela grada u Šestodnevom ratu 1967. godine, uprkos pretnjama Hamasa da bi kontroverzna parada mogla dovesti do eskalacije nasilja.\nIzraelska vojska je posle tih pretnji upozorila da će odgovoriti na svako kršenje suvereniteta, uključujući izazivanje požara.\nMale grupe Palestinaca su takodje demonstrirale duž granice i jedan je zadobio lakše povrede metkom u nogu.\nBili su to prvi udari na Gazu otkako je vodja desničarske partije Jamina Naftali Benet u nedelju položio zakletvu za novog premijera Izraela. On je i ranije govorio da će odgovor na puštanje balona sa zapaljvim materijalom biti isti kao na raketiranje.\nHamas je prethodno proglasio pobedu posle takozvanog Marša zastava u Jerusalimu tvrdeći da je otkrio novu formulu zastrašivanja Izraela, te da je zato izmenjena ruta kojom su išli učesnici marša podalje od džamije Al Aksa i da je Izrael morao da razmesti dodatne baterije za protivraketnu odbranu.\nMarš koji se održava svake godine bio je zakazan za 10. maj, ali je tada prekinut raketnom vatrom iz Gaze posle čega je počeo pomenuti rat.\nPre jučerašnjeg marša pojačana je bezbednost i razmešteno 2.000 policajaca da obezbedi paradu u Jeruslimu, a poslata su i pojačanja na drugu palestinsku teritoriju Zapadnu obalu i izmenjene putanje aviona oko medjunarodnog aerodroma Ben Gurion.\nNovi ministar javne bezbednosti Omer Barlev je pohvalio operativni plan ocenivši da je parada završena bez većih incidenata.\nPolicija je uhapsila 17 Palestinaca kraj Starog grada Jerusalimu jer su bacali kamenice i napadali policajce. Palestinski Crveni polumesec je saopštio da je ranjeno 33 Palestinaca.\nEU kaznila Amazon sa skoro 900 miliona $\nNariskin: RUS i SAD imaju dijalog o borbi protiv terorizma


Beograd ove godine organizuje čak četiri teniska turnira! – Televizija srpske dijaspore\nBeograd ove godine organizuje čak četiri teniska turnira!\nBeograd će ove godine organizovati četiri teniska turnira u obje konkurencije, saopštio je direktor ATP turnira “Srbija open 2021” /Serbia open 2021/, Đorđe Đoković.\nTurnir “Srbija open 2021”, iz serije 250, biće održan od 19. do 25. aprila u Beogradu, bez prisustva publike i uz ograničeno prisustvo medija.\nĐoković je na “Zum” konferenciji za novinare istakao da će na turniru nastupiti 12 igrača iz Top 35, među kojima su najbolji teniser svijeta Novak Đoković, zatim Dominik Tim, Gael Monfis i Aslan Karacev, dok je Stan Vavrinka morao da otkaže učešće zbog povrede, odnosno operacije.\n“Uložili smo velike napore da vratimo ATP turnir u Srbiju i da ga organizujemo na najvišem nivou, u skladu sa merama Vlade Srbije i ATP-a. Ovo je samo početak, nama je cilj da turnir u narednim godinama dobije licencu 500. Odziv igrača je dobar, s obzirom na to da se u isto vreme igra turnir u Barseloni”, rekao je Đoković.\nOn je naveo da će nedjelju prije ATP turnira biti organizovan i čelendžer za tenisere, prenosi RTS.\nPrema njegovim riječima, Beograd će biti domaćin i WTA turnira iz serije 250, koji će biti na programu od 16. maja, a takođe će organizovati i ženski čelendžer od 22. jula.\nIgrači će biti smješteni u “polubalonu”, izolovani, uz redovno testiranje, a turnir će imati i humanitarni značaj, jer će se za svaki as donirati određena suma za humanitarne svrhe, preko Fondacije “Novak Đoković”.\nbeogradčetiri teniska turniraorganizujeove godine\nAustrija naredne sedmice naručuje ruske vakcine!\nRusija: Navaljni počeo štrajk glađu!\nOglas u Beogradu uzburkao Twitter: Tražim (vakcinisanu) cimerku!\nVučić: Izgradnja Nacionalnog stadiona počinje ove godine!


Novi parket u sali OŠ "Hamdija Kreševljaković" Kakanj\nby hamidh 23 Septembra, 2020 23 Septembra, 2020\nNačelnik Općine Kakanj Aldin Šljivo danas je posjetio Osnovnu školu “Hamdija Kreševljaković” Kakanj. Povod za posjetu je činjenica da je ova škola, uz pomoć Općine Kakanj, izvršila rekonstrukciju parketa u svojoj sportskoj sali.\nOvu hvale vrijednu aktivnost pomogla je Općina Kakanj iznosom od 3.000 KM.\n“Ne gledamo na činjenicu da je obrazovanje kantonalna nadležnost, već razmišljamo u pravcu da škole pohađaju kakanjska djeca. U tom smislu Općina Kakanj izdvaja finansijska sredstva da pomogne našim školama. Raduje me svaka inicijativa koja dolazi iz škola i mogu kazati da će lokalna zajednica uvijek biti podrška takvim progresivnim idejama i aktivnostima”, rekao je načelnik Općine Kakanj Aldin Šljivo.


Djordjević: Uvodjenje vojnog roka u prvoj godini bi koštalo 70 milijardi dinara\nBeta 2. novembra 2016. 13:00\nMinistar odbrane Srbije Zoran Djordjević izjavio je danas da o uvodjenju obaveznog vojnog roka odlučuje Skupština Srbije i napomenuo da bi za sprovodjenje eventualno takve odluke u prvoj godini bilo potrebno 70 milijardi dinara.\n„Uradjena je analiza kojom je utvrdjeno da bi za vraćanje vojnog roka u prvoj godini bilo nepohodno 70 milijardi dinara, što je dovoljno velika cifra da razmislimo da li to u ovom trenutku možemo ili ne“, rekao je Djordjević u Skupštini Srbije.\nOdgovarajući na pitanje poslanika Pokreta socijalista Djordja Komlenskog o obaveznom vojnom roku, Djordjević je rekao da se o tome može raspravljati, ali da se ne sme prenebregnuti činjenica da o tome odlučuje skupština.\n„O tome možemo da raspravljamo. A ono što vi znate, a verovatno ste prenebregnuli činjenicu, je da Skupština treba da donese odluku o vraćanju vojnog roka ili ne“, rekao je Djordjević.\nOn je napomenuo da trenutno u vojsci nema kapaciteta za smeštaj, oblačenje, opremu i sve ostalo što bi trebalo u prvoj godini, ali napomenuo i da bi svake sledeće godine trebalo sve manje i manje sredstava.\nPoslanik Pokreta socijalista Djordje Komlenski je tokom rasprave o Planu godišnje upotrebe Vojske Srbije i drugih snaga odbrane u mirovnim operacijama u 2016. godini pitao da li se razmišlja o vraćanju obaveznog vojnog roka.On je istakao da je Pokret socijalista za to da se obavezno vojni rok vrati, čim se za to stvore uslovi.\nPoslanik Demokratske stranke Radoslav Milojičić reagovao je na navode Komlenskog navodeći da je čudno da se stranka čiji lider Aleksandar Vulin nije išao u vojsku zalaže za obavezno služenje vojnog roka.


Srbija će biti na kolenima ako progovorim! - ebart\nSrbija će biti na kolenima ako progovorim!\nBivši šef RDB iz zatvora poslao poruku da će "Srbija biti na kolenima" ako objavi saznanja iz vremena kad je bio na čelu službe\nBEOGRAD - Bivši načelnik Resora državne bezbednosti Radomir Marković iz zatvora je poslao poruku da će "Srbija biti na kolenima" ako objavi saznanja iz vremena kad je bio na čelu te službe, piše Politika. Marković je u zatvoru u Zabeli, gde izdržava kaznu od 40 godina zatvora zbog pokušaja ubistva predsednika SPO Vuka Draškovića i ubistva četvorice istaknutih članova ove partije na Ibarskoj magistrali 1999. godine.\nU ovom trenutku nema pouzdanih saznanja o tome da li se pretnja odnosi na dosijee političara ili na dokaze o ratnim zločinima, ali bacanje "Srbije na kolena" upućuje na štetu koja bi država mogla da ima u međunarodnim okvirima. Time se nanovo podgreva priča da je Marković, pre nego što je uhapšen, nezakonito sklonio određene dosijee i dokumentaciju Resora državne bezbednosti.\nZbog toga je protiv njega i njegovih saradnika Branka Crnog i Milana Radonjića već vođen jedan sudski proces: bili su optuženi da su, krajem oktobra i početkom novembra 2000. godine, preuzeli kopije disketa sa dosijeima 16 opozicionih političara i ličnosti iz javnog života u tada tek okončanoj eri Slobodana Miloševića. Po oceni suda, nije bilo dokaza koji bi potkrepili optužnicu, pa su sva trojica pravosnažno oslobođeni sumnje da su izvršili krivično delo odavanje državne tajne. Međutim, sva je prilika da Marković raspolaže tajnim podacima za koje veruje da predstavljaju pretnju državi, piše ovaj beogradski list.\nKao što je već pisano, državna Komisija za istraživanja ubistva novinara došla je do dokaza koji dodatno upućuju na zaključak da je, kao i u slučaju ubistva Ivana Stambolića i pomenutog zločina na Ibarskoj magistrali, i u slučaju Ćuruvije u pitanju državni zločin u kojem pripadnici tajne službe nisu bili angažovani "samo" na praćenju Ćuruvije već i na organizaciji i izvršenju zločina. Time bi pale u vodu ranije tvrdnje da su egzekutori iz podzemlja (Dušan Mihajlović je u više navrata sugerisao da je Ćuruviju najverovatnije ubio Luka Pejović).\nVuk Drašković, koji je kao niko drugi bio na udaru RDB-a i samo sticajem srećnih okolnosti preživeo dva pokušaja ubistva, kaže da je sasvim verovatno da je Marković u posedu "tajnih kompromitujućih dosijea".\n"Moguće je da je to njegova nada da će ucenama isposlovati kriminalni način za svoj izlazak iz zatvora. To je nemoguće. Bez obzira na to da li su dosijei kojima preti stvarni ili su montirani, falsifikovani od strane samog Radomira Markovića u svrhu ucenjivanja", kaže Drašković.\nOn ističe da će manipulacija uvek biti sve dok se tajni dosijei ne otvore. Drašković kaže da se i u slučaju Ćuruvija zna ko je kome naredio likvidaciju, ko je u državnoj bezbednosti bio organizator zločina koji je odredio ubice i način likvidacije. Marković je u zatvoru, ali ostali su na slobodi i izbegavaju optužnice.\n"Svi dokazi su prikupljeni, optužnica bi sutra mogla biti podignuta, a zašto je Miljko Radisavljević ne podiže pitanje je koje, bar meni, izaziva određene sumnje", kaže Drašković.\nAdvokat Dušan Mašić, branilac Radomira Markovića, kaže da se sa svojim štićenikom nije skoro video da bi mogao da komentariše da li je u bilo kom smislu, u bilo kakvim okolnostima, zapretio objavljivanjem tajnih podataka.\n"Sve ove godine, uprkos teškoj situaciji u kojoj se nalazi, Rade Marković preda mnom nikome nikad nije pretio. Poznajem ga dugo, iz vremena pre nego što sam postao njegov advokat. Znam da to nisu njegovi maniri. On robija tuđu robiju", kaže Mašić.\nOn ponavlja stav odbrane bivšeg načelnika RDB-a da je presuda od 40 godina zatvora protivzakonita, jer je u vreme izvršenja krivičnog dela maksimalna zaprećena kazna za to krivično delo bila 15 godina zatvora. Mašić nije želeo da otkriva buduće poteze Markovićevih advokata, jer je, kako kaže, osnovni red da o svakoj mogućnosti i potezu razgovaraju prvo sa svojim branjenikom, a ne da svoje namere otkrivaju u novinama.


Uzbudljiva priča o ljubavi i patnji - Nedelja - Dnevni list Danas\nPočetna » Nedelja » Uzbudljiva priča o ljubavi i patnji\nUzbudljiva priča o ljubavi i patnji\nNovi roman slavnog slovenačkog pisca Draga Jančara Kao i ljubav nedavno je objavio Arhipelag u prevodu Ane Ristović. Roman je smešten u Mariboru i okruženju u poslednjoj godini Drugog svetskog rata.\n0Piše: K. A. D. 01. decembra 2019. 16.30 Izmenjeno: 16.31\nReč je o zadivljujućoj priči o volji i otpornosti ljudskog duha na pozadini istorijskih slučajnosti i tragedija.\nPisac iznutra prati doživljaje svojih junaka, njihove unutrašnje lomove i spoljne okolnosti koje ih izazivaju i lome, ograničavaju i sputavaju. Jančarovi junaci pokušavaju da se izbore sa okolnosti, društvenim i političkim, istorijskim i ideološkim, koje ih nemilosrdno bacaju u najrazličitija iskušenja, dovodeći ih u opasnost da pređu granicu ljudskosti, da se sve te ili pak da žive u strahu i očajanju.\nSmešten na relativno malom prostoru i u relativno kratkom vremenu, u razdoblju poslednje godine jednog strašnog rata, tokom koje se toliko toga menja iz osnova, Jančarov roman Kao i ljubav uzbudljiva je priča o ljubavi i patnji, o ratu i lomovima u ljudskom društvu i u samoj ljudskoj prirodi.


I. Nikoletić | 28. avg 2020.\nS druge strane, država koja taj status i zaštitu garantuje, morala bi da reaguje kada se u javnosti i medijima pojave napisi o tome, i proveri kako su te informacije, strogo poverljive, dospele do medija, kao i kakav je interes i cilj pisanja o tome, smatraju pravni stručnjaci sa kojima je Danas razgovarao.\n– Po postojećem zakonu (član 6 stav 2), svi podaci vezani za program zaštite učesnika u krivičnom postupku predstavljaju službenu tajnu. To znači da službeno lice koje je odalo podatak jeste izvršilo krivično delo Odavanje službene tajne. Tu je problem, jer novinari nisu službena lica. Možda bi se tu moglo govoriti o krivičnom delu – ometanje pravde, ali koliko mi je poznato takvih postupaka nije bilo u praksi, objašnjava predsednik Udruženja tužilaca Srbije Goran Ilić.\nOn dodaje da član 6 Zakona o programu zaštite učesnika u krivičnom postupku predviđa da ni druga lica ne smeju da odaju podatke iz programa, što znači da to ne bi smeli ni novinari, ali ne predviđa sankciju za kršenje te odredbe.\n– Objavljivanje takvih podataka je skandal, a za to su krivi su oni koji su bili obavezni da ih zaštite, znači država. Objaviti podatke zaštićenih svedoka u Haškom tribunalu se smatra nepoštovanjem suda, zbog čega se vodi krivični postupak gde je zaprećena kazna do sedam godina zatvora. Po toj analogiji i kod nas bi mogli krivično da odgovaraju oni koji takve podatke odaju. Međutim, to je veći problem, jer status svedoka saradnika ili zaštićenog svedoka je nešto što garantuje država. Oni sami mogu da pokrenu postupak za dalju zaštitu, za izmeštanje ili slično, ukoliko u međuvremenu nisu izgubili taj status, navodi za Danas advokat Borivoje Borović.\nIpak, on dodaje da se „demokratska javnost neće potresti ako su ovi svedoci označeni kao saradnici i treba da ih država zaštiti, a spadaju u krug ljudi koji su isto vršili ozbiljna krivična dela, kao i da njihovo svedočenje nije od pretežnog značaja“.\nŽeljko Bodrožić, predsednik Nezavisnog udruženja novinara Srbije (NUNS), veruje da se radi o „spinu uobičajenom za naprednjačke tabloide“, ali i izražava strah ukoliko su te informacije zaista došle do medija.\n– Mislim da tabloidi pišu ovakve stvari da bi skretali pažnju javnosti sa ovih problema koji trenutno postoje, sa tema koje su nepovoljne za naprednjake. Međutim, ako bi to zaista značilo povratak te mračne strane našeg društva i duboke države, onda se plašim i pitam šta rade službe bezbednosti. U suštini, ta tema je pase, ona može da bude otvorena samo u smislu još uvek neotkrivene političke pozadine i inspiratora ubistva Zorana Đinđića, a ovo što rade tabloidi je neshvatljivo, kaže Bodrožić.\nOn smatra da je u slučaju pisanja lista Alo, koji je objavio da se svedoci saradnici na suđenjima za ubistvo Zorana Đinđića i Ivana Stambolića – Miladin Suvajdžić i Nenad Šare, nalaze u SAD pod zaštitom CIA, već trebalo da reaguje Tužilaštvo, bilo da je reč o „izmišljotini“ ili istini.\n– Svako može da pretpostavi da je Amerika najverovatnija destinacija, pa oni mogu samo da nagađaju. U tom slučaju država treba da reaguje i da ispita zašto se taj medij bavi tom temom i šta je tu njima važno. Po meni, oni su prekršili zakon, ali je to uobičajen manir tabloida, s obzirom da dolaze iz istog sveta, zaključuje Bodrožić.\nAlo Tabloidi Zaštićeni svedoci\n← Brnabić: Ugovorom između Telekoma i Vajerles medije neka se bave institucije\nOtkrivamo: Mondo je samo delić poslova Telekoma i Žeželja →


GIK: U Beogradu prvi DS, LDP nije prešao cenzus\nLista "Izbor za bolji Beograd Dragan Đilas" osvojila je najviše glasova u trci za odbornička mesta u Skupštini Grada Beograda uz podršku 35,18 odsto birača, odnosno imaće 50 odbornika, saopštila je danas Gradska izborna komisija.\nNa konferenciji za novinare GIK je, na osnovu 97,78 odsto obrađenih biračkih mesta na kojima je glasalo 57,47 odsto birača, saopštio da je druga lista "Pokrenimo Beograd Tomislav Nikolić" sa 25,72 odsto, odnosno 37 mandata od ukupno 110 odborničkih mesta.\nLista "Ivica Dačić SPS-PUPS-JS" osvojila je 9,14 odsto glasova i 13 odborničkih mesta.\nNa četvrtom mestu je Demokratska stranka Srbije, koja će imati 10 mandata sa 7,46 odsto glasova.\nIspod cenzusa su lista "Preokret - Čedomir Jovanović" sa 4,64 odsto osvojenih glasova, Srpska radikalna stranka sa 3,95 odsto, Pokret Dveri sa 3,58 odsto i Ujedinjeni regioni Srbije sa 2,79 odsto glasova.\nSve ostale izborne liste osvojile su manje od jednog procenta glasova.\nPredsednik GIK-a Ivan Šebek rekao je da je najveći odziv bio u Lazarevcu gde je izašlo 66,7 odsto, a najmanji na Paliluli - 50,56 odsto.\nOn je rekao da je stigao 41 prigovor na regularnost izbora o kojima će se GIK izjasniti u roku od 48 sati.\nNa pitanje da li ti prigovori mogu da utiču na rezultate izbora, Šebek je rekao da još nije urađena analiza da li se ti prigovori odnose na ista biračka mesta.\nOn je naveo da 26 biračkih mesta do sada nisu obrađena zbog grešaka u zapisniku, ali da ti rezultati ne mogu da utiče na rezultate izbora.


Evrobasket za žene: Srbija u grupi sa Crnom Gorom, Italijom i Grčkom – Navijaci Srbija\nHome > Košarka > Evrobasket za žene: Srbija u grupi sa Crnom Gorom, Italijom i Grčkom\nŽenska reprezentacija Srbije igraće na predstojećem Evropskom prvenstvu (17-27. jun 2021) u grupi B u Valensiji sa Crnom Gorom, Italijom i Grčkom, tako je odlučeno žrebom FIBA Evropa u španskom gradu.\nSrpkinje su žrebane iz prvog šešira, u kome su se našle na osnovu odličnih rezultata na Evrobasketu 2019. i u minulim kvalifikacijama za predstojeći kontinentalni šampionat.\n„Nikada ne dajem značaj žrebu, jer su to stvari koje nisu u našim rukama. Moj fokus je da ono što možemo da kontrolišemo uvek bude maksimalno dobro odrađeno. Time sam, sa svojim stručnim štabom, opterećena i vodim računa svakog dana da sve u tom smislu protekne u najboljem mogućem redu„, rekla je selektorka Srbije Marina Maljković posle žreba.\nMaljkovićeva je prokomentarisala sastav grupe u kojoj će igrati Srbija.\n„Grupa u kojoj ćemo se takmičiti nije ni najteža, ali ni najlakša. Italija je tipičan primer neugodne ekipe protiv koje može da se igra, ali koja zna da kazni svaku grešku. Crna Gora sa novom selektorkom, bivšom košarkašicom, ima novu energiju i krasi je velika borbenost. Grčka je možda na papiru malo slabija nego što je bila prethodnih godina, ali poseduje izuzetno talentovane i borbene mlade igračice.„\nDodala je da je prethodna godina, zbog pandemije, bila neizmerno teška za ceo svet.\n„Ni u jednom kvalifikacionom prozoru nisam mogla da računam na kompletan stručni štab zbog raštrkanosti na sve četiri strane sveta, što je bio dodatni problem i nelagodnost za našu reprezentaciju. Razmišljamo isključivo o nama. Program je, kao svake godine, odavno isplaniran do poslednjeg detalja, pa spremne dočekujemo pripreme. Imamo mnogo toga da uradimo da bi sve bilo na visokom nivou. Svesne smo da više nismo onaj tim iz 2015. godine i da ovog leta moramo da prolijemo mnogo, mnogo više znoja nego ranije, da budemo na potpunom maksimumu predanosti i fokusiranije kako bismo ostvarile neko zadovoljstvo i na Evropskom prvenstvu, i kasnije na Olimpijskim igrama u Tokiju. Ovo leto biće potpuno specifično i izuzetno naporno za žensku reprezentaciju„, zaključila je Maljkovićeva.\nU grupi A, takođe u Valensiji, igraće domaćin Španija sa Švedskom, Belorusijom i Slovačkom.\nEkipe iz grupa C i D takmičiće se u francuskom gradu Strazburu. U C grupi su Bosna i Hercegovina, Slovenija, Turska i Belgija, a u D domaćin Francuska, Rusija, Češka i Hrvatska.\nMečevi grupne faze, kvalifikacije za črtvrtfinala i četvrtfinalni dueli igraće se u Valensiji i Strazburu, dok će se završna faza Evrobasketa biti održati samo u španskom gradu.\nTagged Evrobasket 2021 Marina Maljković Ženska košarkaška reprezentacija Srbije\nVladimir Lučić, najbolje krilo Evrolige: Nije realno da se vratim u Partizana


POMAK Archives - mojusk.ba\nSaopštenje za javnost Pokreta za aktivnu i modernu Krajinu, Pomak Bihać Unsko-sanski kanton već duže vrijeme se nalazi u političkoj blokadi. Trenutna Vlada USK-a nema nužnu podršku unutar Skupštine USK, a pojedini ministri čak ni podršku političkih stranaka ispred kojih su imenovani. Vlada koja nema podršku unutar Skupštine USK osuđena je na neefikasnost jer materijali koje upućuje na Skupštinu ne mogu dobiti nužnu podršku. Upravo zbog te činjenice rijetko se zakazuju i sjednice najvišeg zakonodavnog tijela – Skupštine USK koja je 30 mjeseci zasjedala samo 14 puta, dok se problemi…\n27 Januara, 2021 27 Januara, 2021 Moj USK\nPOMAK je jučer obavijestio javnost da Damir Omerdić ne predstavlja politiku ove stranke te pozvali ministre i premijera Vlade da podnesu ostavke. Nakon što je i sam Premijer USK shvatio da se nalazi na čelu još jedne neefikasne Vlade sa odsustvom znanja i želje za konkretnim radom i korjenitim promjenama, okrenuo se maksimiziranju političkog populizma putem društvenih mreža, pa je tako i PoMAK pozvao da „od ministra obrazovanja Damira Omerdica traži ostavku“. Nepostojeću „većinu“ i Premijera, koji po ustaljenom principu rješenja traži kod opozicionih stranaka, u prvom redu PoMAK-a i…\nUSKPOMAK, Vlada Unsko-sanskog kantona


Živković: Kako se finansira predsednička kampanja\nBeta 12. februara 2019. 14:25\n„Za to se koristi infrastruktura države, od automobila, ljudi u pratnji, autobusa koji voze ljude od šarade do šarade, do obezbedjenja, odnosno metalne ograde koja se postavlja da ljudi ne bi pobegli. Ko to finansira i po kom osnovu“, upitao je Živković.\nPodsetio je i da se ranije sumnjalo da je vlasnik Asomakuma brat predsednika Srbije Andrej Vučić, zbog čega je i vodjen sudski postupak jer je on tvrdio da su firmu osnovala nepoznata lica sa njegovom lažnom ličnom kartom.\n„Pre sto godina izmišljeno je jedno čudo – kamera i jedna postoji na naplatnoj rampi. Pustite snimak, tih pet sekundi na kojem se vidi ko izlazi sa vozačevog sedišta, tako bi se otklonile sve sumnje“, rekao je on.\nŽiković je zatražio odgovore i od ministarke gradjevinarstva, saobraćaja i infrastrukture Zorane Mihajlović o pruzi Beograd – Budimpešta i Koridoru 10.\nPodsetio je da je prvi dogovor o brzoj pruzi sa kineskim partnerima predvidjao da ona bude završena do kraja prošle godine.


Naslovna Društvo Privreda Do kraja meseca prvi konkursi iz IPARD fondova, traktor za početak\nBEOGRAD: Prva sredstva iz IPARD programa za ruralni razvoj biće usmerena na nabavku novih traktora i mehanizacije. Poljoprivrednici prve konkurse mogu da očekuju do kraja decembra. Za tu namenu iz Evropskih fondova i državne kase izdvojeno je oko 40 miliona evra. Tokom trajanja programa, do 2020. godine, poljoprivrednici mogu da konkurišu samo za po jedan traktor.\n„Mora da ispunjava i neke posebne uslove koji su propisani pravilnikom, to se pre svega odnosi, u zavisnosti od vrste proizvodnje, na veličinu poseda“, istakao je Radat.\nPoljoprivrednicima su za konkurisanje, između ostalog, potrebni – poslovni plan, dozvole, ponude dobavljača.\nTakođe propisano je da u zavisnosti od veličine poseda zavisi i jačina traktora koji može da se kupi.\nJović konsalting – Izrada poslovnih planova, prikupljanje dokumentacije i podnošenje zahteva za IPARD\nPrethodni tekstRatko Mladić „na pošti“ u Bačkoj Palanci: „Heroj“\nSledeći tekstBačka nije uspela do bodova u Lučanima


Općina Kalesija krenula sa uređenjem korita rijeke Gribaje - RTV SLON\nTuzla servis – U protekla 24 sata u TK rođene četiri djevojčice\nSpektakularna igra Slobode u Mejdanu, crveno-crni bolji od lidera lige za prvaka\n/VIDEO/ Šta je obilježilo današnji dan?\nVlada FBiH: Sastanak s predstavnicima EU o energetskom sektoru i reformskim projektima\nOpćina Kalesija krenula sa uređenjem korita rijeke Gribaje\nOpćinski načelnik Kalesije Sead Džafić ovih dana donio je Odluku o pokretanju radova na uređenju korita rijeke Gribaje u dijelu pijace u Tojšićima gdje u proteklo vrijeme njeno izlijevanje stvara probleme mještanima i onemogućava pristup stambenim i poslovnim objektima.\nKompletan projekat košta preko 450.000 KM, mi smo se odlučili da ga podjelimo u tri faze i da krenemo sa radovima sa onoliko novca koliko možemo izdvojiti iz budžeta a projekat smo kandidovali i prema većim nivoima vlasti i očekujemo njihovu podršku. Na ovoj dionici gdje Gribaja ima suženje imamo i nelegalno sagrađene mostove koje ćemo morati srušiti i u starom koritu napraviti saobraćajnicu sa koje će mještani imati pristup svojim domovima, kazao je općinski načelnik Sead Džafić.\nMi u Skupštini Tuzlanskog kantona imamo poslanike iz Kalesije kao i u Parlemntu FBiH od njih očekujem da iskoriste uticaj i da nam pomognu da ovaj projekat dobije podršku i da kompletno korito završimo u ovoj godini, rekao je Džafić.\nInače, rijeka Gribaja u Tojšićima već više od petnaest godina stvara probleme mještanima stvarajući im velike materijalne štete, a 2017.godine za vrijeme mandanata načelnika Džafića urađena je sanacija jednog dijela korita, te je ovo nastavak uređenja i pomoći mještanima Tojšića.\nPrethodni članakPodrška od UEFE: Počelo postavljanje umjetne trave na pomoćnom terenu stadiona Banja Ilidža u Gradačcu\nSljedeći ČlanakLučić: Dijalog jedini put ka pomirenju, praštanju i pronalasku rješenja


Zanimljivosti dana : Simbolika Lisica (značenje i verovanja)\nČinjenica je da je lisica jedna od najinteligentnijih životinja, a ako se tome doda i njena prkosna narav kojom vešto izmiče svim preprekama koje joj čovek postavlja – dobija se skoro ravnopravni “neprijatelj” sa kojim nije lako izaći na kraj.\nZanimljivo je da u mnogim mitovima lisica predstavlja životinju koja poseduje gotovo magične moći. Obično joj se pripisuje uloga glasnika, odnosno izaslanika, ali neretko se može čuti da je ona zapravo simbol pobede inteligencije i zdravog razuma nad sirovom, brutalnom silom.\nU Kineskoj mitologiji povezana je sa zagrobnim životom, dok je Japanci povezuju sa duhovima kiše, pa se stiče utisak da je na istoku ova životinja zapravo simbol vitalnosti i zaštite protiv zla. Ne treba zaboraviti ni Kelte koji lisicu cene zbog mudrosti i pripisuju joj ulogu vodiča. Ovde je posebno na ceni njena inteligencija i snalažljivost u naizgled bezizlaznim situacijama.\nLisica nas, u tom smislu, može naučiti da budemo smireni, tihi i strpljivi, da ne brzamo sa odlukama već sačekamo pravi trenutak u kojem će svi naši kvaliteti doći do izražaja. Takođe, ukazuje nam da je bitno slediti svoje urođene instinkte, odnosno da ne trebamo baš svima slepo verovati. Njena izreka bi, zato, bila – u se, i u svoje kljuse!\nA kako i sama odlično poznaje tajne maestralnih spletkaroša, ona nas istovremeno upozorava na zamke koje vrebaju sa svih strana. Kontrola, odnosno samokontrola – čini se da je to jedna od najvažnijih lekcija koju čovek može da nauči od lisice!\nPojava lisice u snovima je uglavnom znak neke prepreke i manje opasnosti u vidu spletkarenja, ogovaranja, podmuklih radnji naših skrivenih neprijatelja, pa u tom smislu zahteva dozu opreza.\nS druge strane, lisica može biti i znak naše domišljatosti i snalažljivosti, ali nam može (u zavisnosti od detalja sna) dati signal da je došlo pravo vreme za izolaciju i povlačenje. Ne moramo uvek biti u centru pažnje da bismo postigli zacrtano, ponekad i samoća zna da ponudi spasonosno rešenje!\n"Pametna" šolja koja se zove "Vessyl" tečnost koju ste sipali i…\nJedinstveni luksuzni hotel u obliku džinovske rok gitare odnosno…


Vreme 939-940 - Karla Bruni, prva dama Francuske: Karla i Nikola -->\n"Ti si moja droga, smrtonosnija od avganistanskog heroina, opasnija od kolumbijskog belog kokaina", pevala je Karla Bruni-Sarkozi u 2008. godini. I po ko zna koji put izazvala skandal\nUkoliko žena ima tu sreću da s mužem putuje na dogovor o isporuci oružja vrednoj nekoliko milijardi evra, širok je dijapazon stvari o kojima bi mogla da priča i kojima bi, tokom tog putovanja, mogla da se bavi. Međutim, ukoliko se žena zove Karla Bruni-Sarkozi, takvo putovanje samo je još jedna prilika da šokira, privuče pažnju i dokaže tezu o tome da je u francusku politiku unela dozu sapunskih opera i estrade. "Ne mogu više da zavodim jer volim svog muža. Više nisam proždiračica muškaraca", izjavila je Bruni-Sarkozi tokom zvanične posete francuskog predsednika Nikole Sarkozija Brazilu.\nZa one upućene, koji prate događanja u Jelisejskoj palati od februara 2008, kada se Bruni udala za Sarkozija, poseta Brazilu i njeno "otvaranje srca" nisu ništa spektakularno novo. Za manje od godinu dana, koliko obavlja funkciju "prve dame" Francuske, skoro sve što je Bruni uradila izazivalo je skandale i, u široj javnosti, čak zasenjivalo aktivnosti francuskog predsednika. Neke stvari, istina, nije sama izazvala: pošto je postala gospođa Sarkozi, njeni aktovi (snimljeni tokom višegodišnje manekenske karijere) preplavili su internet, a jedan od njih prodat je za 45.000 funti neposredno pred zvaničnu posetu predsedničkog para Velikoj Britaniji. Malo potom, u junu 2008, Bruni objavljuje knjigu Istinita priča o Karli i Nikoli, u kojoj navodi da je Sarkozi "u stanju da upija informacije koje mu drugi govore, a da istovremeno čita, bez obzira na to koliko je kasno". Za antologiju političke estrade, ako je iko ikada bude pravio, najozbiljnije konkuriše opis Sarkozija koji su momentalno preneli svi svetski mediji: "On ima pet ili šest mozgova s izvanrednim napajanjem."\nTek što se malčice slegla bura u vezi s knjigom, već u julu 2008, taj izdavački poduhvat pao je u zaborav: prva dama Francuske objavila je muzički album. Iako je stih "ja sam dete, uprkos mojih 40 godina i 30 ljubavnika", izazvao niz komentara nepovoljnih po Sarkozija, pravi skandal dogodio se zbog stiha "ti si moja droga, smrtonosnija od avganistanskog heroina, opasnija od kolumbijskog belog kokaina". Ambasador Kolumbije u Parizu odmah je uputio protestno pismo Jelisejskoj palati i istakao kako stih o "kolumbijskom belom" šteti ugledu njegove zemlje, pa je Bruni morala da objašnjava kako je reč o metafori i pesmi koja je nastala pre nego što je upoznala svog sadašnjeg supruga.\nIstovremeno, Brunijevoj je pošlo za rukom da uzdrma čak i krugove koji se nisu preterano bavili ovim "estradnim" segmentom. U oktobru 2008, samo nekoliko dana pošto je sestra Karle Bruni posetila bivšu pripadnicu Crvenih brigada Marinu Petrelu, Nikola Sarkozi odlučuje da Petrelu ne izruči Italiji (kako je prethodno bilo odlučeno i dogovoreno na najvišem nivou). Usledili su protesti italijanske javnosti, udruženja koja brane interese žrtava Crvenih brigada, ali i pitanja o pravom uticaju koji Bruni ima na francusku politiku. Tim pitanjima doprineo je i intervju Karle Bruni za "Žurnal di dimanš" u novembru 2008. Ističući da je i dalje "deklarisana levičarka", ona se osvrnula na pobedu Baraka Obame i ocenila kako bi bilo dobro da Francuze podstakne "Obama efekat". U tom kontekstu, rekla je da podržava manifest Jazida Sabega, francuskog milionera, kojim se traži veće uključivanje manjina u politički život Francuske. "Moć u Francuskoj je uvek imala isto lice – lice belih i starih ljudi. Zbog toga ja mogu da se identifikujem sa ovom idejom", poručila je Bruni. Na prvu loptu, činilo se da je prva dama ovim intervjuom "bacila rukavicu u lice" sopstvenom suprugu. Međutim, pošto je Sabeg blizak Sarkozijevoj partiji, čitava stvar dobila je potpuno nove dimenzije. Francuskoj za dve godine predstoje regionalni izbori i nastup Brunijeve protumačen je kao neka vrsta ulaska u predizbornu kampanju, odnosno Sarkozijev pokušaj da se približi nacionalnim manjinama i emigrantima, među kojima nije omiljen.\nUprkos brojnim kontroverzama koje izaziva, Karla Bruni se u istraživanjima javnog mnjenja kotira bolje od svog supruga: čak dve trećine Francuza smatra da ona "dobro predstavlja" njihovu zemlju. Čini se da je Francuzima nedostajalo malo živosti na političkoj sceni. A dinamični francuski "kraljevski par" dobro je prodrmao kompletnu učmalu evropsku političku scenu.


7. INTERNACIONALNA KONVENCIJA KVALITETA\nU periodu od 31. maja do 3. juna 2010. u organizaciji Jedinstvenog Udruženja Srbije za Kvalitet (JUSK) dešavala se 7. Internacionalna Konvencija Kvaliteta uz moto “Kvalitet za evropske i svetske integracije” (The 7th international convention on quality -JUSK 2010 with the moto “Quality for european and world integration”). U okviru ove konvencije održano je više konferencija iz različitih oblasti privredne delatnosti.\nProcesi evropskih integracija u oblasti poljoprivrede i veterine se odnose i na uređenje nacionalne infrastrukture za menadžment kvalitetom u ovoj oblasti. Osma Konferencija JUSK NTK za unapređenja kvaliteta u poljoprivredi i veterinarskoj medicini se bavila ovim problemima, kao i novim standardima koji povezuju HACCP i QMS – ISO 22 000. Osim toga bilo je reči i o ostalim aktuelnim pitanjima koja se odnose na QM i QMS u ovim oblastim.\nU okviru teme “Hrana ili lek” Minaqua je uzela učešće sa radom “ Proizvodnja Minaqua – Jodi u skladu sa HACCP sistemom ”i predstavila svoje osvežavajuće bezalkoholno piće Jodi koje sadrži prirodno rastvoren jod, a namenjeno je zdravoj populaciji i svim uzrastima. prezentacija rada


Spor u njemačkoj vladi oko evropskog plana zabrane benzinaca - PV Informer Spor u njemačkoj vladi oko evropskog plana zabrane benzinaca - PV Informer\nSpor u njemačkoj vladi oko evropskog plana zabrane benzinaca\n5 dana pre 77 pregleda Izvor: dpa -standardna prava upotrebe\nNjemačka vlada neće podržati nacrt evropskog zakona koji predviđa stop prodaji motorima sa unutrašnjim sagorijevanjem od 2035. godine, rekao je u utorak ministar finansija Kristijan Lindner (Christian Lindner).\nPrema njegovim riječima, veliki djelovi svijeta tada još neće biti spremni za elektromobilnost.\nAko Evropska unija na svojoj teritoriji zabrani registraciju novih vozila sa motorom na benzin ili dizel, proizvođači u Evropi i Njemačkoj će prestati da ih razvijaju. Takva de fakto zabrana proizvodnje motora sa unutrašnjim sagorijevanjem je pogrešna, rekao je.\n„Stoga sam odlučio da u vladi, da mi u vladi nećemo podržati taj nacrt,“ rekao je ministar na Danu industrije u Berlinu, dodajući da je otvorena tehnologija važan dio tržišne privrede.\nNjemački ministar saobraćaja i Lindnerov partijski kolega iz liberala (FDP) Folker Vising (Volker Wissing) je još prošle sedmice slično ocijenio nacrt zakona Evropskog parlamenta.\nVisingov i Lindnerov stav, međutim, ne dijeli stranka Zelenih, jedne od tri stranke u vladinoj koaliciji.\nPredstavnica ministarke ekologije Štefi Lemke (Steffi Lemke) je tako rekla da „savezna vlada potpuno podržava predlog (Evropske) Komisije i Evropskog parlamenta da od 2035. dozvole prodaju isključivo putničkih i lakih komercijalnih vozila koja ne stvaraju štetne gasove.“\nZa sada je nejasno kako će Njemačka u EU glasati o nacrtu, koji prije usvajanja treba da odobre sve članice EU.


SDA: Mladi Zambaci 2012\nčetvrtak, 04 Oktobar 2012 12:18\nAsocijacija mladih SDA Zenica organizovala je drugi po redu turnir u fudbalu pod nazivom "Mladi Zambaci 2012", na kojem je uzelo učešće 50 ekipa sa područja Općine Zenica. Preko 500 mladih igrača koji vole fudbal učestvovali su na turniru koji je vremenski trajao 15 dana i održavao se na nekoliko lokacija na području Općine Zenica. Kvalifikacione utakmice održane su za Nemilski sliv u Nemili i Topčić polju, Babinski sliv u Arnautima, Lašvanski sliv u Janjićima, zatim u Donjoj Gračanici za to područje, u Stranjanima za Kočevski sliv, a za područje grada, odigrane su u Turskom parku na Kamberovića polju. Poslije odigranih kvalifikacionih utakmica, najboljih 16 ekipa se plasiralo na završni turnir koji je održan na terenima Tempo sporta u Zenici 30.septembra u vremenu od 10 do 17 sati.\nPočetni udarac na ovoj završnici izveo je načelnik općine Zenica Husejin Smajlović. Prisutnim se tom prigodom obratio predsjednik Asocijacije mladih SDA Zenica Jasmin Imamović, Jasmin Duvnjak član Federalnog parlamenta i komesar turnira i načelnik Husejin Smajlović.\nPoslije odigranih utakmica, stiglo se do polufinalnih utakmica i uzbudljivog finala. U polufinale su prošle ekipe Novog Radakova, Janjića, Vukotića i Ričica.Prije finalne utakmice odigrana je i revijalna utakmica između kandidata SDA na listi za općinsko vijeće Zenica i ekipe Zambaka-članova Asocijacije mladih SDA Zenica. U borbi za treće mjesto ekipa Vukotića jer pobijedila ekipu Ričica rezultatom 4:0.U finalu su se sastali ekipa Novog Radakova i Janjića. Poslije uzbudljive završnice, pobjednik turnira je ekipa Novog Radakova koja je Janjiće pobijedila rezultatom 2:1. Organizator je za prve tri ekipe obezbjedio novčani fond od 1000 KM i to tako da je prvoplasirana ekipa dobila 500 KM i pehar, drugoplasirana 200 a trećeplasirana 200 KM. Takođe, izabran je i najbolji igrač turnira a to je Izudin Kamberović. Ovim uspješno realiziranim turnirom pod nazivom "Mladi Zambaci 2012" SDA Zenica pokazuje svoju snagu i na polju sporta.\nViše iz kategorije: « Saopćenje Stranke za narod Poruka premijera pred izbore »


Farbana crvena kosa: Kako da sačuvate boju - Pasarela\nFarbana crvena kosa: Kako da sačuvate boju\nCrvena kosa je jedna od najatriktivnijih boja za koju se odlučuju mnoge devojke, jer širok spektar nijansi u kojima se može naći odgovara svačijem tenu, boji očiju i karakteru. Ali ono što predstavlja izazov za mnoge devojke je i njeno održavanje. Naime, dok je crvena izuzetno moćna odmah nakon fabranja, već posle prvog pranja ona za nijansu izgubi sjaj i energiju zbog koje smo se i zaljubili u našu novu frizuru.\nDevojke i žene koje su već godinama unazad crvenokose sigurno znaju trikove uz pomoć kojih intenzitet boje traje duže, a onima koje su nakon dužeg razmišljanja napokon odvažile na farbanje će naredni saveti sigurno biti od pomoći.\nCrvenokose se obično farbaju jednom mesečno, i obično se svaki put boji cela dužina, što svakako izlaže kosu većim oštećenjima nego kada se farba samo izrastak. Zbog toga posebnu pažnju treba posvetiti negi kose između farbanja.\nU drogerijama možete naći šampone i regeneratore koji su specijalno izmiksani da odgovaraju farbanoj kosi, a čak ima i onih koji su preporučeni za crvenu nijansu. Takođe je bitno smanjiti učestalost tretiranja kose – pokušajte da svedete pranje kose blažim šamponom na svega 2 do 3 dana nedeljno kako bi dlaka ostala vatreno crvena što duže.\nIzbegavaje so i hlor\nKako očuvati boju, zadržati sjaj i doprineti poboljšanju kvaliteta dlake, saznajte iz sledeće ilustracije.\nVitamini i suplementi za lepu kožu


Savez izviđača Srbije u saradnji sa Savezom izviđača Vojvodine organizovaće u priodu od 23. do 30. avgusta 2016. godine, Seminar za Instruktore I stepena - Kanjiža 2016. Ovogodišnji seminar za Instruktore I stepena biće realizovan na prostoru Izviđačkog centra "Kanjiža", OI Kanjiža u Kanjiži.\nUčesnici Seminara za Instruktore I stepena mogu biti članovi registrovanih jedinica Saveza izviđača Srbije. Članovi registrovanih jedinica saveza izviđača iz regiona.\nProgram Seminara sadrži obradu tema opisanih u dokumentu Saveza izviđača Srbije „Okvir nacionalnog kurikuluma za obrazovanje izviđačkih vođa“.\nU Elaboratu Seminara za Instruktore I stepena - Kanjiža 2016 možete naći i dodatne infromacije poput visine kotizacije i načina i dinamiku plaćanja iste, potrebne opreme, kao i infomacije o smeštaju i ishrani u toku trajanja Škole.\nElaborat Seminara za Instruktore I stepena - Kanjiža 2016\nPrijava za učešće na Seminaru za Instruktore I stepena


Navaljni pokušao da raširi model “pametnog glasanja”, aplikacija uklonjena sa interneta | Banjaluka.net\nAplikacija “Navalni”, koju je napravio tim opozicionara Alekseja Navaljnog sa namerom da pomogne opozicionim kandidatima, nestala je iz Epl i Gugl prodavnica istog dana kada su Rusi počeli da glasaju na nacionalnim parlamentarnim izborima.\nKolege Navaljnog ocenile su uklanjanje aplikacije kao još jedan čin cenzure kritičara Vladimira Putina i njegovog režima. Gugl i Epl nisu želeli da komentarišu ove navode, dok su iz Navaljnijevog tima pozvali glasače koji su aplikaciju već instalirali da međusobno razmene informacije o kandidatima koje mogu da podrže.\nPrethodno, ruski regulator za internet blokirao je pristup veb lokaciji za pametno glasanje i zatražio od Gugla i Epla da uklone „Navalni“ iz svojih onlajn prodavnica. Kompanije to prvobitno nisu učinile, što je izazvalo nove optužbe o američkom mešanju u ruske izbore. Portparolka ruskog ministarstva spoljnih poslova Marija Zaharova tvrdila je, ne nudeći dokaze, da je pametno glasanje povezano sa Pentagonom.\nO kakvoj aplikaciji je reč?\nPet saveznika pritvorenog opozicionog lidera predstavili su aplikaciju koja je trebalo da pomogne da u parlament uđe na desetine protivnika Kremlja, piše Njujork Tajms. Oni su se mesecima sastajali na nepoznatoj lokaciji van Rusije, jer su u domovini osuđeni na duge zatvorske kazne, kao i njihov lider.\nIdeja, koju Navaljni naziva pametnim glasanjem, bila je da se spoje opoziciono nastrojeni glasači oko jednog konkretnog kandidata koji se kandiduje protiv Putinove stranke Jedinstvena Rusija u svakom od 225 izbornih okruga u zemlji. Taj kandidat bi mogao biti liberal, nacionalista ili staljinista, ali bitno je da je opozicija.\nPre nego što izađu na izbore, glasači će u aplikaciju unositi svoju adresu koja će im zatim odgovariti imenom kandidata iz njihove izborne jedinice za kojeg treba da glasaju.\n„Želimo da što veći broj političara koji nisu bliski Kremlju uđe u parlamente, uključujući i regionalne“, rekao je u telefonskom intervjuu Ruslan Šavedinov, jedan od saveznika Navaljnog koji radi na ovoj aplikaciji.\n„To će, u svakom slučaju, stvoriti turbulencije u sistemu, što je za nas veoma, veoma važno“, dodao je.\n„Ako pametnim glasanjem dobijete ime kandidata i izađete na izbore, postaćete 1.000 odsto uticajniji i moćniji od one svoje verzije koja se žali i ne radi ništa. Zar ne želite da pokušate i postanete bolja verzija sebe”, napisao je Navaljni u pismu iz zatvora objavljenom u sredu, moleći svoje pristalice da glasaju.\nU Britaniji nije uspelo\nSlična taktička strategija glasanja već je pokušavana, ali bezuspešno. Protivnici Bregzita koristili su je na britanskim parlamentarnim izborima 2019. godine. Nisu uspeli, jer je Laburistička partija pretrpela najgori poraz u poslednjih nekoliko decenija od konzervativaca.\nMeđutim, Rusija je daleko drugačiji slučaj. Njena nominalna demokratija nije slobodna i poštena, ali Kremlj i dalje održava legitimitet održavanjem izbora na kojima učestvuje niz dosadnih stranaka, koje služe da oduzmu glasove evetualnoj opoziciji. Navaljnijeva strategija, prvi put regionalno primenjena 2019. godine, nastoji da okrene taj sistem „upravljane demokratije“ protiv Putina.\nRejting Navalnijog u Rusiji ipak je dosta nizak. U junu je imao svega 14 odsto podrške, ali vlasti se plaše pritisaka njegovog tima.\nGrigorij Golosov, politikolog sa Evropskog univerziteta u Sankt Peterburgu koji je studirao izborne sisteme, kaže da Kremlj ima dobar razlog za nervozu. Čak i državni anketar, VTsIOM, izveštava da je podrška Jedinstvenoj Rusiji pala na 29 sa oko 40 odsto uoči izbora 2016. godine.\nS obzirom na to da je za jednomandatne okruge Rusije potrebna samo prosta većina za pobedu, nekoliko dodatnih procentnih poena generisanih pametnim glasanjem moglo bi da bude dovoljno da izazivač prođe pored Jedinstvene Rusije i uđe u Dumu.\nNaravno, pojam uspeha je relativan. Jedinstvena Rusija će gotovo sigurno zadržati većinu u donjem domu parlamenta, Dumi, jer je polovina od 450 poslaničkih mesta raspoređena po partijskoj listi. Vladajuća stranka će sigurno dobiti najviše glasova, a ruski izbori su prepuni prevara.\nZa sada su glavne opozicione stranke u parlamentu, komunisti i nacionalisti, uglavnom bili lojalni Putinu, ali to bi se moglo promeniti.\n„Ako bi iz nekog razloga u Rusiji počele ozbiljnije političke komplikacije, onda kontrola parlamenta postala kritična. Ako Kremlj oslabi u očima opozicionih stranaka, oni će početi da deluju u svom interesu“, rekao je Golosov.\nSaradnici Navaljnog kažu da su mesecima analizirali svaki savezni izborni okrug. To je radio tim od petoro analitičara koji predvode projekat: Ruslan Šavedinov, dugogodišnji načelnik Navaljnovog štaba, Leonid Volkov i njihova prijatelja. Šavedinov je rekao kako su konsultovali podatke javnog mnjenja, desetine regionalnih stručnjaka i izveštaje sa terena kako bi pronašli osobu koja ima najbolju šansu da pobedi kandidata Jedinstvene Rusije u svakoj od izbornih jedinica.\nOni takođe ukazuju na izbore za Gradsku dumu u Moskvi 2019. godine, na kojima je pobedilo 20 kandidata koje je izabrao tim Navaljnog, čime je broj članova Jedinstvene Rusije u zakonodavnom telu smanjen sa 38 na 25, od ukupno 45 mesta.\nŠavedinov je pobegao je iz Rusije ranije ove godine. Prošlu godinu proveo je u, kako opisuje, egzilu, pritvoren i poslat na godinu dana obaveznog služenja vojnog roka na udaljenom ostrvu u Severnom ledenom okeanu. Sada je u inostranstvu i vodi nedeljne Jutjub emisije sa Volkovom koje imaju za cilj da mobilišu podršku strategiji pametnog glasanja.\nNavaljnov tim je u sredu objavio imena 1.234 saveznika i regionalne preporuke za glasanje. To je učinjeno dva dana pre početka izbora kako bi sprečio da se njihova imena budu uklonjena sa glasačkih listića. Za one koji su instalirali „Navaljni“ na svoje pametne telefone, vest je stigla putem puš obaveštenja.\n„Vaši kandidati su u aplikaciji. Otvorite, pogledajte i glasajte”, pisalo je.\nViše od polovine kandidata Dume koje je tim podržao bili su komunisti, iako je lider stranke, Genadij Zjuganov, ove godine nazvao Navaljnog „izdajnikom koji je zapalio državu“.


Portugalski hotel Dá Licença redefiniše luksuz i shvatanje seoskog turizma | Buro 24/7\n9.8.19. 08.00 2019-08-09T08:00:36+02:00\nPostoje ta neka mesta… Dovoljno je da bacite pogled na fotografije, a da vam u glavi odmah krene lagana muzika, s-p-o-r-a, sve uz zamišjeno pucketanje gramofona. Boutique hotel Dá Licença je pravi primer toga, jednostavne linije u eksterijeru, sveden nameštaj u enterijeru, uz maslinjak dokle vam pogled seže, čine da vam pored muzike u glavi zamiriše i začinsko bilje i da se momentalno zamislite kraj bazena kako trošite lenje letnje dane… Zapravo kad dođete na ovo imanje dobićete utisak da ste u nekom fantastičnom art filmu i da je vaša jedina uloga da ljuštite mandarine na tremu i uz porto nazdravljate životu.\nDá Licença se nalazi u Portugalu, imanje se prostire na preko 120 hektara gde je zasađeno 13.000 stabala masline. Na tolikom prostranstvu smešteno je samo osam smeštajnih jedinica (između 50 i 180 kvadratnih metara) i jasno je da je u pitanju savršen retreat, gde će vam se živci i pritisak u roku odmah vratiti u normalu. Vlasnici Victor Borges, slikar i nekadašnji direktor u kompaniji Hermès, i Franck Laigneau, istoričar umetnosti i galerista specijalizovan za Jugendstil (skandinavska forma art nouveau stila), svoje znanje o umetnosti i dobrom stilu života ovde su iskoristili u potpunosti.\nRenoviranje je trajalo punih pet godina, lokalni arhitektonski biro Procale vodio je projekat pretvaranja farme iz 1840. godine u minimalistički hotel sa granitnim podovima, kadama i lavaboima od mermera i nameštajem koji su izradile zanatlije iz okoline. Hotel se sastoji od tri niske zgrade, između njih se nalaze bašte i terase koje stvaraju fluidni odnos između enterijera i eksterijera na taj način dajući gostima priliku da odaberu prostor za druženje, ili da se u potpunosti osame. Dominira infinity bazen u obliku slova T, a postoji i nekoliko manjih, privatnih bazena.\nA post shared by ALICE GAO (@alice_gao) on Apr 14, 2019 at 8:23am PDT\nKada su u pitanju detalji tu su Borges stočići i lampe, šareni tkani prekrivači umetnice Mizzete Nielsen, antikni drveni ormarići iz XIX veka norveškog dizajnera Larsa Kinsarvika, kao i skulpture portugalskog umetnika Rui Chafesa.\nKolekcija detalja za dom i umetnina u prostoru je zapravo bogata kolekcija koju su vlasnici sakupljali čitavog života sa svih strana Evrope. Znalački su uklopili skuplje i pristupačnije predmete, umetnine i “konfekcijski nameštaj”, zbog toga hotel uprkos tome što je ispunjen umetničkim delima ne ostavlja utisak galerije, ili muzeja, naprotiv.\nNo, nisu se zaustavili samo na tome da dela rasporede po sobama i javnim prostorijama, u okviru imanja postoji i prava galerija, u podrumskoj prostoriji gde je nekada bila smeštena presa za masilnovo ulje.\nOsim toga da se divite kući i uređenju ovde nema puno toga da se radi, i to je zapravo ono najlepše od svega! Gosti mogu da se posvete pomalo zaboravljenoj umetnosti dokolice i da, na primer, promatraju kako voda u bazenima reflektuje boje tokom dana. Za one koji ne mogu dugo da uživaju u neradu tu je biblioteka sa art knjigama. Dok šampioni u diskonektu jednostavno mogu da posmatraju kako vreme prolazi u prirodi koju ništa ne narušava.\nOvo mesto donosi novu definiciju lukuza, onog koji je diskretan i prefinjen i ne vidi se na prvi pogled. Victor i Franck shvatili su šta je potrebno modernim putnicima, oni ne žele pozlaćene slavine i upadljive detalje, njima je potreban prostor i vreme što su im u hotelu Dá Licença ponudili. Na tom mestu stanuje harmonija, a to je ono što je svima nama potrebno.


Elektronska pijaca rešava problem prodaje voće i povrća - AgroSmart\nMinistar poljoprivrede Branislav Nedimović rekao je za RTS da će tim stručnjaka pokušati da do kraja nedelje stavi u funkciju „elektronsku pijacu Srbije“, odnosno sistem koji će povezati prodavce, kupce i one koji su spremni da dostave robu, koja sada nije dostupna jer su pijace zatvorene zbog epidemije koronavirusa.\n„Ako proizvođač ima nešto u ponudi, on će to da prijavi elektronski. S druge strane, imate tražnju. Imamo i dodatnu kategoriju, a to su lica koja su spremna to da prevezu. Imamo i dosta skladištara koji imaju slobodne prostore“, ističe Nedimović.\n„To će biti jedna osnovna verzija, dosta IT stručnjaka radi na ovome. Mi nismo izmišljali toplu vodu, takve platforme postoje“, napominje ministar.


Branislav Tiodorović je, gostujući u Jutanjem dnevniku RTS-a, rekao da je epidemiološka situacija u Srbiji vrlo ozbiljna, vanredna, a u pojednim delovima Srbije, posebno u velikim gradovima, i katastrofalna.\nTiodorović se nakašljao tokom konferencije pa izjavio: "Ovo nije korona"\n"Gledajući sa stanovišta popunjenosti bolničkih kapaciteta, gledajući sa stanovišta stope umiranja koja je vrlo visoka – mi se nalazimo u situaciji kada je veoma važno da budemo svesni ukupnog kretanja, organizovanosti i koncentracije na poslovima koje treba da radi zdravstveni sistem, ali i svi ostali", dodao je Tiodorović.\nNa pitanje šta dalje možemo da očekujemo, Tiodorović kaže da će i nedelja pred nama biti teška.\n"Možemo očekivati da će i ova nedelja pred nama biti veoma teška, a da će krajem nedelje doći do jednog laganog smirivanja. To ne mora da znači baš mnogo optimistički, ali će biti važno da smirimo i kontrolišemo čak i ovako tešku situaciju", istakao je Tiodorović.\n"'Crni petak' – potpuno neopravdana opasnost"\n"Meni nije jasno zašto moramo da prihvatamo sve što je najlošije, a moram reći da je to loše čak i da je mirna situacija. Pogledajte zemlje na zapadu, Sloveniju, tamo 'crni petak' nije ni postojao. Ono što se desilo sada to ne predstavlja nijedan promil u smislu ekonomske podrške, a neprocenjive štete nanosi organizovanosti zdravstvene službe i očuvanju zdravlja", rekao je Tidorović.\n"Mi se nalazimo u jednoj situaciji kada moramo da raščistimo šta je važnije ovoga trenutka – ovoga trenutka je zdravlje najvažnije, čak i po cenu ekonomije. Ništa se neće desiti strašno sa ekonomijom ako to bude 10, 15 dana potpunog smirivanja i potpune kontrole nad ovom situacijom", dodao je doktor.\n"Do Nove godine ćemo imati uočljiviji pad"\n"To znači u pravom tom smislu. Možda će doći i pre toga do smirivanja, ali zaravnjenje u pravom to smislu, ali i održavanje na visokom nivou, će potrajati još neko vreme. To znači da ćemo moći da kažemo, to bi bilo već optimistično, da ćemo do Nove godine imati uočljiviji pad i smirivanje situacije i da uđemo u novu godinu u mnogo mirnijoj situaciji", istakao je Tiodorović.\nKada je reč o povratku normalnom životu, Tiodorović ističe da je to moguće tek kada stigne vakcina.\n"Postoje naznake da ćemo je dobiti dosta brzo. Ali neće to biti količine kojima ćemo moći veliki broj ljudi da vakcinišemo, ali će po prioritetu. Spremni smo u potpunosti da takoreći da danas stigne vakcine znali bismo šta treba da radimo i kako bi se ona čuvala, transportovala i aplikovala", rekao je doktor.\n"Do proleća očuvanje ovih mera"\nPoručuje da moramo biti svesni da ćemo još sve ove mere morati da zadržimo.\n"Ja očekujem da tamo negde do proleća mora da traje ceo sistem očuvanja ovih mera, vakcinacije i uz tu vakcinaciju i podizanje kolektivnog imuniteta moći ćemo da stignemo do jedne potpuno kontrolisane situacije", naglasio je Tiodorović.\n"Sve ostalo se može obezbediti, država je tu učinila mnogo. Ali ono što je veoma teško i što se ne stvara preko noći, za šta treba vremena to su kadrovi – lekari, medininske sestre, tehničari. Moramo da očekujemo da će tu biti još problema, ali mislim da se zdravstveni sistem bori herojski i u veoma teškim uslovima", zaključio je Tiodorović.\nU Srbiji je do sada ukupno vakcinisano 276.000 građana, a za vakcinu se preko eUprave i kol centra prijavilo 636.952 ljudi, rečeno je jutros Tanjugu u Kancelariji za IT upravu.


Drama u Nišu - Nenadić promašio plasman na EP! - Sportske.net\nDrama u Nišu - Nenadić promašio plasman na EP!\nMuška rukometna reprezentacija Srbije bila je jako blizu trijumfa nad selekcijom Poljske i plasmana na Evropsko prvenstvo ali je meč završen nerešenim rezultatom. Konačna odluka pada u nedelju na gostovanju u Minsku.\nUtakmica pretposlednjeg kola kvalifikacione Grupe 2 za odlazak na Evropsko prvenstvo između selekcija Srbije i Poljske završena je nerešenim rezultatom 34:34 (19:19), pa "Orlovi" nastavljaju borbu za odlazak na kontinentalnu smotru u Hrvatskoj.\nSrpski rukometaši ugostili su večeras selekciju Poljske u sklopu kvalifikacija za Evropsko prvenstvo koje će početkom 2018. godine biti održano u Hrvatskoj.\nLjubitelji sporta iz Niša ponovo su napravili sjajnu atmosferu u hali "Čair" i bili osmi igrač našeg tima koji je sjajnim igrama u dosadašnjem toku kvalifikacija zaslužio maksimalnu podršku.\n"Orlovi" su na startu meča poveli sa 2:0 ali je vrlo brzo postalo jasno da se podmlađeni sastav gostujuće selekcije neće predati iako nisu imali rezultatski imperativ.\nPoljaci su preko trojice raspoloženih igrača preuzeli kontrolu nad rezultatom pa je na četiri minuta pre odlaska na odmor na semaforu pisalo 15:18 što je bio znak da selektor Srbije Jovica Cvetković zatraži tajm-aut.\nPokazalo se da je "šok terapija" uspela, "Orlovi" su u poslednja četiri minuta prvog poluvremena napravili seriju 4:1 i stigli do izjednačenja (19:19).\nDrugo poluvreme donelo je veliku borbu na parketu. Hala "Čair" se pretvorila u saunu pa je vrlo često dolazilo do prekida kako bi teren bio očišćen.\nSrbija je sve vreme jurila rezultat, fenomenalni golman reprezentacije Poljske Mateuš Kornecki sprečavao je u nekoliko navrata da "Orlovi" dođu do izjednačenja.\nZavršnica je donela pravu dramu, "Orlovi" su posle mnogo propuštenih prilika poravnali rezultat i došli u poziciju da u poslednjem napadu dođu do trijumfa i direktnog plasmana na Evropsko prvenstvo.\nNajbolji strelac našeg nacionalnog Petar Nenadić propustio je priliku da golom donese pobedu Srbiji i time stavi tačku na plasman "Orlova" na Evropsko prvenstvo ali je remi svakako dobar rezultat.\nPetar Nenadić je večeras postigao 9 golova u remiju sa Poljacima, pratili su ga Rastko Stojković i Dobrivoje Marković sa po 5 golova, dok su najefikasniji u gostujućoj ekipi bili Rafal Pribilski i Pjotr Črapkovski sa po 8 pogodaka.\nNaši rukometaši su ostali prvi u Grupi 2 sa 7 osvojenih bodova i sve su prilike da će obezbediti mesto na Evropskom prvenstvu bez obzira na rezultat poslednje utakmice u Minsku sa Belorusijom.\n"Orlovi" mogu u Hrvatsku kao prvi ili drugi u grupi, a tu je i solucija da kao najbolja trećeplasirana reprezentacija u kvalifikacijama obezbede plasman na Evropsko prvenstvo.\nU poslednjem kolu kvalifikacija za EP Srbija gostuje Belorusiji. Ta utakmica igra se 18. juna u Minsku od 16 časova.


Još nije kraj: Vins Karter će i dalje "leteti"! | BN\nJoš nije kraj: Vins Karter će i dalje "leteti"!\nSjajni košarkaš ostaje u NBA ligi i igraće ukupno 22. sezonu, po čemu će postati rekorder. Neuništivi Vins Kater – sa 42 godine u NBA, 22. sezonu zaredom! NBA veteran Vins Karter dogovorio je nastavak saradnje sa Atlantom, prenosi ESPN.\nKošarka 06.08.2019 | 15:55\nOvaj 42-godišnji košarkaš odigraće 22. sezonu u najačoj ligi sveta, po čemu će izjednačiti rekord sa Dirkom Novickim, Kevinom Garnetom, Kevinom Vilisom i Robertom Parišom.\nKarter je prošle sezone prosečno beležio 7,4 poena za 17,5 minuta u proseku po utakmici.\nPre Hoksa nosio je dresove Sakramenta, Memfisa, Dalasa, Finiksa, Orlanda, Nju Džersija i Toronta, u kome je pružao najbolje partije.\nAtraktivni košarkaš, čija su zakucavanja obeležila jednu eru u NBA ligi, osam puta je bio na Ol-staru, izabran za najboljeg rukija (1999), dok je peti na listi sa najviše utakmica ikada u NBA.\nSa reprezentacijom SAD ima zlatne medalje sa Olimpijskih igara u Sidneju (2000) i Kupa Amerike u San Huanu (2003).\nVins Karter još nije spreman za penziju, uprkos tome što ima pune 42 godine.\nSjajni košarkaš odlučio je da odigra još jednu sezonu u NBA ligi. Sa ekipom Atlante dogovorio je nastavak saradnje i to će mu biti 22. sezona u najjačoj ligi sveta.\nOn će tako prestići rekordere - Dirka Novickog, Kevina Garneta, Kevina Vilisa i Roberta Periša, koji su 21 godinu igrali u najjačoj ligi sveta.\nKarter je prošle sezone prosečno beležio 7,4 poena i 2,5 skokova tokom 17 minuta provedenih u proseku na utakmici.\nKartera je 1998. godine Golden Stejt izabrao na draftu kao petog "pika" i od tada je, osim Atlante, u kojoj je od prošle sezone, nosio i dresove Sakramenta, Memfisa, Dalasa, Finiksa, Orlanda, Nju Džersija i Toronta, u kojem je pružao najbolje partije.\nAtraktivni košarkaš, čija su zakucavanja obeležila jednu eru u NBA ligi, osam puta je igrao na Ol-staru, izabran je za najboljeg rukija 1999. godine, i na petom je mesto večne liste igrača sa najviše odigranih utakmica u NBA ligi.\nSa reprezentacijom SAD osvojio je zlatnu medalju na Olimpijskim igrama u Sidneju 2000. godine.


Dubrovački - Agroturizam Konavle kuhao raštan usred Hercegovine!\nKonavleKUPUS BEZ GRANICA\nAgroturizam Konavle kuhao raštan usred Hercegovine!\n31. listopada 2016. - 17:29\nKuhari iz Udruge Agroturizam Konavle sudjelovali su u subotu na svjetskom prvenstvu u kuhanju raštike na Agrotuzimu Marića gaj u Ružićima kod Gruda. Peto je to izdanje gastro manifestacije „Raštikijada“, koje su Konavljani začinili svojim kuharskim umijećem.\nOve godine sudjelovalo je 16 ekipa s područja Hercegovine, Dalmacije i Slavonije. Umijeće u kuhanju pokazala je i ekipa sastavljena od farmera iz RTL-ove emisije „Ljubav je na selu“.


Fudbal | Belle Amie - Part 8\nSpartak slavio na Čairu\nFudbaleri Radničkog izgubili su od Spartaka iz Subotice sa 1:0, utakmici 17. kola Superlige Srbije. Gol odluke na stadionu Čair postigao je Nemanja Milić u 87. minutu. Tok ovog meča nije naslućivao d...\nUbedljiv poraz Radničkog na Banovom Brdu\n19. 11. 2016 0\nFudbaleri niškog Radničkog poraženi su na gostovanju od ekipe Čukaričkog rezultatom 4:1, u utakmici 16. kola Superlige Srbije. Tri gola za domaći tim postigao je Jevtić u 21, 36 i 55. minutu, a pogo...\nPoraz Radničkog u Ivanjici\nFudbaleri niškog Radničkog izgubili su na gostovanju od ekipe Javora sa 2:0, u utakmici 15. kola Superlige Srbije. Nišlije tako nisu uspele da dođu makar do jednog boda, što bi značilo statistički na...\nFudbaleri Vojvodine lomili vrata\nVandalsko ponašanje gostiju na poluvremenu utakmice. Jedna od nekoliko fotografija koje nam je dostavila PR služba Radničkog jasno pokazuje da su dvoja vrata u svlačionici Vojvodine bila polomljena, ...\nGolom Marka Mrkića u 22. minutu Radnički je pobedio Vojvodinu sa 1:0, u derbiju 14. kola fudbalske Superlige Srbije. Tako je trener Milan Rastavac prekinuo još jednu negativnu seriju Nišlija, pošto ...\nRadnički osvojio bod u Humskoj\nU derbiju 13. kola fudbalske Superlige Srbije Radnički i Partizan su podelili bodove na stadionu u Humskoj, bilo je 1:1. Nišlije su tako prekinule niz crno-belih od šest uzastopnih pobeda u šampionat...\nApostolović srušio Bačku\nPogotkom Andreje Apostolovića u 83. minutu Radnički je pobedio Bačku sa 1:0, u utakmici 12. kola fudbalske Superlige Srbije. U najslabijem meču koji je ove sezone odigran na Čairu, domaći tim je prvi...\nRemi Radničkog u Belorusiji\n08. 10. 2016 0\nU međunarodnoj prijateljskoj utakmici fudbaleri Radničkog remizirali su na gostovanju sa Dinamom iz Bresta rezultatom 1:1. Nišlije su u povele u 45. minutu pogotkom Miloša Radivojevića, a Belorusi su...


Vlada Srbije: Rešavanje problema zagađenja vazduha - Dan u Beogradu\nNaslovna » BG svaštara » Obrati pažnju! » Vlada Srbije: Rešavanje problema zagađenja vazduha\nVlada Srbije: Rešavanje problema zagađenja vazduha\nNeko drugi 15. januar 2020. Obrati pažnju! Postavite komentar\nVlada Srbije će u cilju zaštite životne sredine, to jest, rešavanja problema zagađenja vazduha preduzeti mere prevencije.\nTo je zaključak sastanka predsednice Vlade Ane Brnabić sa predstavnicima svih relevantnih institucija i ministarstava.\nRazgovaralo se o aktuelnim podacima merenja kvaliteta vazduha u Srbiji i merama prevencije koje treba preduzeti kako bi se problem ključnih aerozagađivača sistemski rešio.\nPredstavnici Ministarstva zdravlja i Instituta za javno zdravlje Srbije naglasili su da nema razloga za paniku, da podaci zdravstenih ustanova pokazuju da nema povećanja broja dece koja su primljena na lečenje u odnosu na isti period u prethodnim godinama.\nPredstavnici Ministarstva zaštite životne sredine i Ministarstva zdravlja obavestili su premijerku da je trenutno zagađenje vazduha u našoj zemlji čestičnog tipa, i da varira u zavisnosti od perioda dana, klimatskih uslova i samog prisustva izvora zagađenja.\nNajveći problemi: kućna ložišta, grejanje na fosilna goriva, automobili…\nKao najveći efekti koji negativno utiču na kvalitet vazduha označeni su kućna ložišta, grejanje na fosilna goriva, veliki broj motornih vozila i nepovoljni meteorološki uslovi.\nPodaci Agencije za zaštitu životne sredine pokazuju da nema dramatičnih promena u stepenu zagađenja u odnosu na ranije godine.\nPribližno 60 odsto domaćinstava u Srbiji koristi čvrsto gorivo za grejanje, što je identifikovano kao jedan od ključnih problema, zbog čega će se ubrzati proces gasifikacije.\n– Stimulisaćemo građane da se priključe na sistem centralnog grejanja gde god postoje uslovi za tako nešto – kaže Brnabić.\nU saopštenju Vlade Srbije ističe se da je samo u Beogradu u poslednjih nekoliko godina zatvoreno više od 1.200 individualnih kotlarnica koje su koristile čvrsto gorivo. U narednom periodu fokus će biti prebacivanje lokalnih toplana na gas, imajući u vidu da 10 odsto njih koristi mazut, a 15 odsto ugalj.\nProjekti zaštite životne sredine\nU toku je projekat „Podsticanje korišćenja obnovljivih izvora energije – razvoj tržišta biomase“ da se u što većem broju gradskih toplana u Srbiji izvrši prelazak sa korišćenja fosilnih energenata (mazuta, uglja, lož ulja) na korišćenje biomase kao osnovnog energenta, uz uslov da je to ekonomski isplativo.\nOvaj energent je znatno jeftiniji od fosilnih goriva i značajno smanjuje emisiju štetnih gasova. Svi objekti koji su rekonstruisani kroz projekte Kancelarije za upravljanje javnim ulaganjima povezani su na sisteme centralnog grejanja, gde su za to postojali uslovi.\n„Elektroprivreda Srbije“ je do sada uložila više od 475 miliona evra u projekte zaštite životne sredine, kao što su rekonstrukcija ili zamena postojećih elektrofiltera na blokovima termoelektrana, odsumporavanje dimnih gasova na blokovima, dok je vrednost projekata koji su u toku 486 miliona evra.\nKonstatovano je da iz godine u godinu imamo sve veći broj automobila, zbog čega će Ministarstvo unutrašnjih poslova pokrenuti rigorozniju kontrolu učesnika u saobraćaju kada je reč o emitovanju izduvnih gasova sa posebnim fokusom na pooštravanje kontrole tehničkih pregleda.\nBudžetom za 2020. godinu već su predviđene subvencije za kupovinu električnih i hibridnih vozila. U saradnji sa „Putevima Srbije“ uvode se električni punjači za automobile u gradovima i na auto-putevima.\nNastaviće se sa pošumljavanjem koje se sprovodi treću godinu za redom. Tokom 2018. i 2019. godine 24 jedinice lokalne samouprave su dobile sredstva za projekte pošumljavanja, što će biti nastavljeno i 2020. godine.\nIstaknuto je da po zvaničnim merenjima Republičkog hidrometeorološkog zavoda, na godišnjem nivou ne postoje veće promene u odnosu na prethodnu kalendarsku godinu, kada je u pitanju kvalitet vazduha u Srbiji.\nSastanku su prisustvovali predstavnici Ministarstva zaštite životne sredine, Ministarstva zdravlja, Ministarstva građevinarstva, saobraćaja i infrastrukture i Ministarstva državne uprave i lokalne samouprave.\nTakođe, prisustni su bili i predstavnici Ministarstva rudarstva i energetike, Ministarstva poljoprivrede, šumarstva i vodoprivrede, Kancelarije za upravljanje javnim ulaganjima, Agencije za zaštitu životne sredine, Republičkog hidrometeorološkog zavoda, kao i predstavnici Grada Beograda.\nTagovibeograd bg svaštara ekologija kvalitet vazduha srbija vlada srbije zagađenje\nPrethodni Sedam dana u Beogradu, 16-22. januar 2020.\nSledeći Ne davimo Beograd: Protest za čist vazduh


RUKOMET Archives - Stranica 4 od 5 -\nOSTALI SPORTOVI, RUKOMET 08/12/2016\nLUDA UTAKMICA: Rukometašice Srbije golom u poslednjoj sekundi do prvog mesta u grupi!\nŽenska reprezentacija Srbije u rukometu u drugu fazu Evropskog prvenstva ide sa PRVOG mesta. Naše Lavice su u poslednjem kolu grupe A odigrale nerešeno 30:30 sa Švedskom, veliki bod Srbiji donela je Kristina Liščević golom…\nGOL KOJI JE SRBIJI DONEO PRVO MESTO: Evo kako je bomba Kristine Liščević rastužila čitavu dvoranu (VIDEO)\nOSTALI SPORTOVI, RUKOMET 06/12/2016\nPAO JE VICEŠAMPION EVROPE: Rukometašice Srbije nastavile trijumfalan niz na prvenstvu starog kontinenta!\nŽenska rukometna reprezentacija Srbije pobedila je večeras u Stokholmu selekciju Španije sa 25:23 (11:8) u drugom kolu Grupe A Evropskog prvenstva i tako osigurala plasman u drugu fazu tog takmičenja. Srbija je stigla do druge…\nOSTALI SPORTOVI, RUKOMET 04/12/2016\nUSPEŠAN START: Srpske lavice pobedile Sloveniju na otvaranju EP\nŽenska rukometna reprezentacija Srbije pobedom je počela takmičenje na Evropskom prvenstvu, pošto je danas u Stokholmu slavila protiv Slovenije sa 36:34 (17:16) u prvom kolu Grupe A. Srbiju je do pobede predvodila Sanja Radosavljević sa…\nOSTALI SPORTOVI, RUKOMET 06/11/2016\nDEBAKL U ČAIRU: Rukometaši Srbije ubedljivo poraženi od Belorusije\nRukometna reprezentacija Srbije izgubila je večeras u Nišu od Belorusije sa 27:36 (13:20), u drugom kolu Grupe 2 u kvalifikacijama za Evropsko prvenstvo u Hrvatskoj 2018. godine. Najefikasniji u ekipi Srbije bio je Darko Djukić…\nOSTALI SPORTOVI, RUKOMET 03/11/2016\nMUK U GDANJSKU: Srbija deklasirala Poljsku na startu kvalifikacija za Evropsko prvenstvo!\nRukometna reprezentacija Srbije pobedom je počela kvalifikacije za Evropsko prvenstvo 2018. godine, pošto je u prvoj utakmici Grupe dva na gostovanju pobedila Poljsku sa 37:32 (20:14). Srbiju je do pobede predvodio Petar Nenadić sa 10…\nOSTALI SPORTOVI, RUKOMET 02/11/2016\nRUKOMETAŠI OTIŠLI U POLJSKU: Cvetkovicć optimista\nMuška rukometna reprezentacija Srbije otputovala je za Gdanjsk gde je sutra očekuje prvi meč u kvalifikacijama za Evropsko prvenstvo sa selekcijom Poljske. Na put je krenulo 16 igrača, a među njima nisu golman Vladimir Cupara…\nOSTALI SPORTOVI, RUKOMET 27/10/2016\nSelektor rukometaša Srbije Jovica Cvetković saopštio je danas spisak reprezentativaca za početak kvalifikacija za Evropsko prvenstvo i rekao da nije slična situacija kao kada je vodio ekipu prošle decenije. “Nije ništa slično. Imali smo proces…\nOSTALI SPORTOVI, RUKOMET 09/10/2016\nZVEZDI VEČITI DERBI: Crveno-beli u finišu srušili Partizan\nRukometaši Crvene zvezde savladali su večeras kao gosti Partizan sa 34:33 (13:12), u derbiju 6. kola Superlige Srbije. Crveno-beli su do trijumfa došli u samom finišu meča, sa igračem više, pogotkom Kljajića. Zvezda vodi na…\nOSTALI SPORTOVI, RUKOMET 08/10/2016\nPOBEDA ZA KRAJ: Rukometašice Srbije uspešno završile turnir u Ajndhovenu\nŽenska rukometna reprezentacija Srbije pobedom je završila turnir u holandskom Ajndhovenu, pošto je danas pobedila Holandiju B sa 28:24 (14:11). Srbija je turnir završila sa četiri osvojena boda, odnosno sa dve pobede i porazom. Izabranice…


Đurić: Za političare u Prištini Srbi postali vreća za udaranje\nAvgust 24, 2019 9:58\nDirektor Kancelarije za Kosovo i Metohiju Marko Đurić izjavio je danas da raspisivanje lokalne poternice za potpredsednikom Srpske liste Milanom Radoičićem obelodanjeno baš na dan kada je raspuštena skupština pokazuje da su za albanske političare Srbi i njihove političke strukture postale neka vrsta vreće za udaranje.\nĐurić je, gostujući na TV Pink, dodao „da se izmišljaju razlozi da se na Srbe udara“ i ukazao da je i po podacima kosovske policije sever Kosova zona sa najmanjom stopom kriminala i sa najvišim stepenom rasvetljenih kriminalnih dela.\n„Ali postoji potreba da se zona gde žive Srbi označi kao tobožnji centar organizovanog kriminala i zato i jeste udar na Radoičića“, kazao je on i dodao da „niko ništa ne kaže protiv onih kao što je predsednik SLS Slobodan Petrović, koji zajedno sa njima u Prištini proslavlja samoproglašenu nezavisnost“.\nIzrazio je bojazan da će se Srbi naći pod pritiskom i da će „separatisti u Prištini nastaviti takmičenje ko će da bude oštriji protiv Srba“ uz konstataciju da se to već vidi i u otežanom snabdevanju u srpskim sredinama, hapšenjima, sprečavanju povratka...\nĐurić je, na pitanje o „iznajmljenim Srbima“ objasnio da „Srbi moraju po pitanju KiM da budu monolitni, da se ne dele, jer je to prvorazredno nacionalno pitanje“.\nU tom smislu, kazao je, „oni iz saveza Dragana Đilasa, Vuka Jeremića, a sa ’savezom za Kosovo’ gde se i ne pominje Metohija, pokušavaju da Srpsku listu koja je instrument povezanosti države Srbije sa Srbima oslabe i sebi daju na značaju“.\nVulin: Srbija se oštro protivi smanjenju snaga KFOR-a na KiM 11\nHoti: Ukinuti takse što pre ili će Kosovo biti izolovano 48\nJović sutra u Vučitrnu 47\nPomoćnica direktora Kancelarije za KiM obišla pacijente iz Kosovskog Pomoravlja u Beogradu 64


» Nova poljoprivredna mehanizacija, donacija EU, na poljima istočne Srbije\nU selu Boljetin, u opštini Majdanpek, izvršena je svečana primopredaja poljoprivrednih mašina za 26 poljoprivrednika koji su izgubili mehanizaciju tokom poplava 2014. godine. Proizvođači iz Boljetina su dobili kultivatore i kosačice u ukupnoj vrednosti od preko 33.900 evra a ovu vrednu donaciju Evropske unije je isporučio tim Organizacije za hranu i poljoprivredu UN (FAO), partner EU na implementaciji programa pomoći.\nKako bi se utvrdila nastala šteta i proizvođačima obezbedila isporuka adekvatnih mašina, FAO tim je, pri pokretanju procesa nabavke, intervjuisao proizvođače i sa njima usaglasio tip, model i snagu mašina koje su po karakteristikama iste ili slične poljoprivrednoj opremi koju su izgubili u poplavama. Takođe, u cilju što efikasnijeg i dugotrajnijeg korišćenja primljenih mašina, poljoprivrednici su tokom same primopredaje imali priliku da prisustvuju prezentaciji poljoprivrednih mašina i dobiju praktične savete od FAO stručnjaka za poljoprivrednu opremu. Osim Boljetina, mehanizacija je isporučena i korisnicima u selima Golubinje, Mosna i Rudna Glava, tako da je u opštini Majdanpek ukupno 31 poljoprivrednik dobio neophodnu mehanizaciju a ukupna vrednost ove donacije je preko 40.500 evra.\nDejan Vaner, predsednik opštine Majdanpek, se zahvalio donatorima iz Evropske unije na ovoj značajnoj pomoći opštini Majdanpek. „Naša opština je pomagala poplavljenim domaćinstvima koliko je mogla i izdvojili smo oko 30 miliona dinara za poplavljena domaćinstva, ali i to nije bilo dovoljno. Stoga nam je pomoć od Evropske unije značajna i trudićemo se i da ubuduće ulažemo u unapređenje uslova života i rada naših sugrađana.“\n„Mašina koju smo danas dobili će nam značajno pomoći da obrađujemo zemlju. Nakon poplava nikako nismo bili u mogućnosti da sami kupimo novu mašinu a veoma nam je potrebna. Teško je raditi sa malim mašinama na većoj površini, a nije ni bezbedno, ova mašina je spas za naše imanje“, izjavio je Jovan Đurič koji je dobio kosačicu.\nEvropska unija izdvojila je oko 159.000 evra za obnovu 15 domaćinstava i pomoć za 447 poljoprivrednika pogođenih poplavama u Majdanpeku, preko Programa pomoći EU poplavljenim područjima u Srbiji.\nIsporuci mehanizacije proizvođačima u Majdanpeku prisustvovao je i Karl-Hajnc Fogel, program menadžer Delegacije EU u Srbiji, koji je novim vlasnicima mašina zvanično uručio primopredajnu dokumentaciju\n„Današnja donacija opštini Majdanpek će, nadam se, olakšati rad poljoprivrednicima i pomoći im da ponovo stanu na noge i obnove svoju poljoprivrednu proizvodnju“, izjavio je Karl-Hajnc Vogel. „Evropska unija ulaže značajna sredstva za pomoč opštini Majdanpek i njenim stanovnicima jer smo svesni da je poljoprivredna značajna za ovaj kraj i da mnoga domaćinstva i žive isključivo od poljoprivrede“.\nDonacija Evropske unije u vidu poljoprivrednih mašina (kultivatora, freza, kosačica, plugova, sakupljača sena) stigla je u pravo vreme za pripremu zemljišta pred jesenju setvu. U četiri opštine istočne Srbije 51 domaćinstvo je dobilo poljoprivrednu opremu ukupne vrednosti preko 63.300 evra. Mehanizaciju su , osim Majdanpeka, dobili i proizvođači iz Kladova, Negotina i Zaječara.\nPomoć poljoprivrednicima u istočnoj Srbiji uveliko je u toku, u periodu od marta tekuće godine, 3.846 poljoprivrednika je već primio neki od paketa pomoći namenjen malim poljoprivrednim domaćinstvima. Isporučena je pomoć u vrednosti od preko 665.000 evra. Tokom narednih meseci, pomoć EU će dobiti još preko 1.120 poljoprivrednih domaćinstava i planirane su isporuke semena za jesenju setvu i sadnice voća. Do kraja programa, planirano je da ukupno 5.110 poljoprivrednika dobije pomoć EU. Ukupna vrednost pomoći Eu poljoprivrednicima istočne Srbije do kraja programa dostićiće cifru od oko 1.500.000 evra.\nProgram pomoći Evropske unije poplavljenim područjima u Srbiji, u vrednosti od 92 miliona evra, finansira Evropska unija iz pretpristupnih fondova IPA 2012 i IPA 2014. Sredstva su namenjena izgradnji novih domova, obnovi javnih ustanova i infrastrukture, privatnih kuća, puteva i obnavljanju privrede i poljoprivredne proizvodnje u opštinamka koje su najviše pogođene poplavama. Sve aktivnosti na terenu sprovode Kancelarija Ujedinjenih nacija za projektne usluge (UNOPS), Organizacija Ujedinjenih nacija za hranu i poljoprivredu (FAO), organizacije HELP, ASB i Danski savet za izbeglice (DRC), Austrijska agencija za razvoj (ADA) i Svetska banka – u koordinaciji sa Kancelarijom Vlade Srbije za upravljanje javnim ulaganjima.\nOrganizacija za poljoprivredu i hranu je isključivo odgovorna za sadržaj ovog saopštenja i on ne predstavlja neophodno stavove Evropske unije\nRadio vesti EU Info Centra – 30.09.2016.


Ukratko o Ujedinjenim nacijama – Rights 4 All\nAugust 29, 2018 Admin menu 0\nOrganizacija ujedinjenih nacija (OUN), kraće Ujedinjene nacije (UN), je međunarodna organizacija osnovana 1945. od strane 51 države, ukinuvši Ligu naroda.\nPočev od 2011, 193 zemlje su članice Ujedinjenih nacija, uključujući sve međunarodno priznate nacije, osim Vatikana (koji je odbio članstvo, i ima status posmatrača), Kukovih ostrva, Palestine (koja ima status defakto države, ali još nije pravno priznata), Nijuea (čijom spoljnom politikom rukovodi vlada Novog Zelanda) i Republike Kine (čije je članstvo ukinula Narodna Republika Kina 1971). Iz svog sedišta u Njujorku, zemlje članice UN i njene specijalizovane agencije upravljaju i odlučuju o administrativnim pitanjima na redovnim sastancima koji se održavaju svake godine.\nOrganizacija je podeljena na administrativna tela kao što su:\n• Generalna skupština Ujedinjenih nacija,\n• Savet bezbednosti Ujedinjenih nacija,\n• Ekonomski i socijalni savet Ujedinjenih nacija,\n• Starateljski savet Organizacije ujedinjenih nacija, Sekretarijat Ujedinjenih nacija i\n• Međunarodni sud pravde, kao i\n• tela koja se bave upravljanjem svim ostalim agencijama UN, kao što su SZO i UNICEF.\nNajpoznatija javna ličnost UN je generalni sekretar, a na toj dužnosti se danas nalazi Antonio Guteres. Generalni sekretar Ujedinjenih nacija se nalazi na čelu Sekretarijata, jednog od glavnih organa Ujedinjenih nacija, i deluje kao de fakto predsednik i lider Ujedinjenih nacija.\nUjedinjene nacije su osnovane kao naslednica Društva naroda, za koje su mnogi smatrali da su neefikasne u ulogama međunarodnih upravnih tela. Društvo naroda je osnovano kao odgovor na Prvi svetski rat, na pretpostavkama da bi jedna takva organizacija mogla sprečiti takve ratove, ali ipak nije uspelo da spreči izbijanje Drugog svetskog rata.\nTermin „Ujedinjene nacije“ skovao je Frenklin Delano Ruzvelt tokom Drugog svetskog rata.\nTrenutna zgrada sedišta je izgrađena u Njujorku (zgrada međutim ne pripada Sjedinjenim Američkim Državama) tokom 1949. i 1950. pored Ist Rivera na zemljištu kupljenom pomoću donacije Džona D. Rokfelera, mlađeg od 8,5 miliona dolara, a projektovao ju je međunarodni tim arhitekata uključujući Le Korbizjea (Francuska), Oskara Nimajera (Brazil), i predstavnika mnogih drugih nacija. Volas K. Harison, direktor firme „Harison end Ambrovic“, je predvodio tim. Sedište UN je zvanično otvoreno 9. januara, 1951. Iako je glavno sedište u Njujorku, veliki broj specijalizovanih agencija se nalazi u Ženevi, Hagu, Beču, Montrealu, Bonu i na drugim mestima.\nUN se finansira na dva načina: oporezivanjem i dobrovoljnim prilozima zemalja članica. Regularni dvogodišnji budžet UN i njenih agencija finansira se oporezivanjem. Na Generalnom zasedanju određuje se budžet i odlučuje porez za svaku članicu. Ovo je uglavnom zasnovano na relativnoj sposobnosti svake zemlje da plati porez, mereno prihodima po glavi stanovnika, zajedno sa drugim faktorima.